Pokrenut projekat intermodalnog transporta (video) - Gradjevinarstvo.rs\nPokrenut projekat intermodalnog transporta (video)\nPotpredsednica Vlade Srbije Zorana Mihajlović i gradonačelnik Beograda Siniša Mali potpisali su Protokol o saradnji na izgradnji prvog intermodalnog terminala sa logističkim centrom, koji će se nalaziti u Batajnici i najavili da će radovi početi već sledeće godine, a planirano je da budu završeni u roku od dve godine.\n- U 20 zemalja Evrope ima ukupno 350 terminala i ne postoji nijedan razlog da i Srbija nema takav terminal jer ćemo tako smanjiti logističke troškove koji u Srbiji učestvuju skoro 25 odsto u ukupnim troškovima – istakla je Mihajlović dodajući da je cilj da povećamo konkurentnost i transport robe.\nPrema njenim rečima, idejni projekat za terminal je napravljen još 2008. godine i od tada se ništa nije radilo na njegovoj realizaciji. Ona je kazala da treba se završi glavni projekat i da će se onda raspisati javni poziv za izbor izvođača, kao i da će se primeniti „Žuti fidik“.\nKapacitet intermodalnog terminala je 80.000 kontejnera, a njegovom izgradnjom logistički troškovi će u ukupnim troškovima iznositi od 10 do 12 odsto, navela je Mihajlović.\n- Izgradnja će trajati najviše dve godine – navela je Mihajlović.\n- Ovo je važna vest i poruka za investitore, mi želimo da se bavimo njihovim problemima i doprinesemo njihovoj konkurentnosti na tržištu i nadam se će biti više zainteresovani da investiraju u našu zemlju – poručio je Mali.\nOn je kazao da mu je veoma drago što grad taj veliki projekat pokreće zajedno sa Ministarstvom građevine i napomenuo da su gradske vlasti ispunile i obećanje da će pokrenuti dolazak „Ikee“ u Beograd.\nProtokol je zajedno sa Mihajlovićevom i Malim potpisao i direktor „Građevinske direkcije Beograda“ Branislav Popović.


POZIV ZA MEDIJE - 25. februara 2011. godine\nU petak, 25. februara 2011. godine, u holu Vlade AP Vojvodine u 13:30, biće organizovan prijem za učenike i njihove roditelje iz Bujanovca i Preševa koji, u organizaciji Koordinacionog tela Vlade Republike Srbije za opštine Preševo, Bujanovac i Medveđa i Sekretarijata za obrazovanje AP Vojvodine, borave u Novom Sadu.\nRadi integracija i obezbeđivanja boljih uslova za građane opština na jugu Srbije, Koordinaciono telo u 2011. godini stipendira 10 mladih koji žele da studiraju na Univerzitetu u Novom Sadu. Kako bi se upoznali sa uslovima studiranja na Univerzitetu u Novom Sadu za njih je organizovana poseta ovom gradu, Sajmu obrazovanja i Univerzitetu.\nNa prijemu će se gostima i domaćinima obratiti predsednik Koordinacionog tela Vlade Republike Srbije za opštine Preševo, Bujanovac i Medveđa ministar Milan Marković, predsednik Vlade AP Vojvodine Bojan Pajtić i pokrajinski sekretar za obrazovanje, Zoltan Jegeš.\n13:30 – Pozdravni govor pokrajinskog sekretara za obrazovanje Zoltana Jegeša\n13:35 – Obraćanje predsednika Koordinacionog tela ministra Milana Markovića\n13:40 – Obraćanje predsednika Vlade AP Vojvodine Bojana Pajtića\n13: 45– Izjave za predstavnike medija


Content View Hits : 312036\nU derbiju 7. kola Pirati su lakše nego što se to očekivalo savladali doskorašnjeg lidera na tabeli, ekipu Starog grada, rezultatom 10:7. Aktuelni prvak je već u drugom minutu poveo sa 2:0, a do kraja prve trećine stekao je prednost od 6:2, koja se ispostavila nedostižnom za Stari grad. U utakmici sa rekordnim brojem pogodaka u srpskom prvenstvu po pet puta među strelce upisali su se Bogdanović Ivan (Pirati) i Petrović Marko (Stari grad), a igrači Pirata su na klupi za kažnjene proveli čak 14 minuta, dok igrači Starog grada nisu imali isključenja.\nU drugom meču Dorćol i Beograd su odigrali nerešenu utakmicu i osvojili samo po bod jer nakon serije penala nije bilo pobednika.\nBeograd je poveo sa 1:0 i tim rezultatom se otišlo na prvu pauzu. U drugoj trećini Dorćol je preokrenuo na 2:3, a ubrzo početkom poslednjeg perioda igre dorćolci stižu i do ubedljive prednosti od 2:5 i činilo se da će prigrabiti sva tri boda. Međutim, za manje od pet minuta, igrači Beograda postižu tri gola i stižu do izjednačenja.\nU drugom gostovanju u Kragujevcu, Partizan je ostvario još jednu pobedu bez primljenog gola. Za razliku od prethodne utakmice kada je bilo 5:0 za Partizan, ovaj put su „crno-beli“ postigli pogodak više i sa nova tri boda pretekli Beograd i primakli se trećeplasiranom Dorćolu. Igrači kragujevačkog kluba ponovo su pružili dobar otpor u prve dve trećine koje su izgubili sa po 1:0, ali kao i u većini mečeva, posustali su u poslednjem periodu kada je Partizan postigao čak četiri pogotka. Igrač utakmice bio je Marko Gajdaš, koji je postigao tri gola za Partizan.\nFbk Beograd – Fbk Dorćol 5:5 (1:0, 1:3, 3:2)\nFbk Šumadija – Fbk Partizan 0:6 (0:1, 0:1, 0:4)\nU derbiju 6. kola Pirati su u veoma neizvesnoj utakmici savladali doskorašnjeg lidera na tabeli, ekipu Dorćola rezultatom 5:4. Aktuelni prvak više puta je dolazio u vođstvo, ali su igrači Dorćola svaki put uspevali da anuliraju prednost protivnika. Ipak, tri minuta pre kraja meča, najbolji strelac Pirata, Nemanja Nikolić, postigao je pobedonosni pogodak za svoj tim. Treba napomenuti da je porazu Dorćola doprinela i činjenica da su nastupili bez svog prvog golmana Petra Ristivojevića, inače člana reprezentacije Srbije.\nU drugom meču između Partizana i Starog grada, po drugi put ove sezone Stari grad je ugrabio ceo plen pobedivši rezultatom 4:2. Utakmica je bila prilično izjednačena, a prevagu Starom gradu doneo je njihov najbolji strelac, Marko Petrović, sa tri pogotka i jednom asistencijom. Veliku pomoć Petrović je imao u svom saigraču Stefanu Požaru, koji mu je asistirao kod prva dva gola.\nFbk Partizan– Fbk Stari grad 2:4 (0:1, 1:2, 1:1)\nFbk Šumadija – Fbk Beograd 3:7 (2:2, 1:0, 0:5)


Ostali sportovi - Karate: Takmičari »Dinama« i ove godine učestvovali na letnjem kampu u Apatinu\nKarate: Takmičari »Dinama« i ove godine učestvovali na letnjem kampu u Apatinu\nNapisano u kategoriji Ostali sportovi, 19 jula, 2017\nNakon povratka iz Umaga kadeti i juniori Karate kluba »Dinamo« nastavili su sa aktivnostima i u periodu od 11-17.jula boravili su na Letnjem kampu perspektivnih takmičara Karate saveza Vojvodine u Apatinu, koji tradicionalano organizuje ovo okupljanje.\nZbog velikog intresovanja i velikog broja prijavljenih takmičara ovoga puta u Apatinu je boravilo samo šestoro kadeta i juniora »Dinama«: Marija Antonijević, Jana Kojčić, Aleksandar Zdešić, Nikola Ivanović, Miloš Stefanović i Uroš Petrovački. Svi učesnici kampa radili su pod stručnim nadzorom saveznih selektora za kate i borbe, a na kraju kampa obavljeno je liceniranje trenera, sudija i službenih lica Karate saveza Vojvodine.\nTreneri »Dinama« su uspešno završili licenciranje. Nemanja Lugić nekadašnji odlični takmičar i reprezentativac »Dinama« prošle nedelje je uspešno završio Master studije na Fakultetu za sport i fičičku kulturu u Beogradu i diplomirao sa ocenom 10. »Dinamo« je tako dobio još jednog mladog perspektivnog stručnjaka koji je već prošle godine uključen u rad sa najperspektivnijim takmičarima kluba.\nNakon povratka iz Apatina kadete i juniore očekuje dvonedeljni odmor, a potom početak pripremanja za jesenju takmičarsku sezonu koja ovoga puta počinje znatno ranije zbog pravovremenog pripremanja za Svetsko prvenstvo za kadete i juniore, koje se održava krajem oktobra meseca.\nKarate: Takmičari »Dinama« na letnjem Kampu u Apatinu


"Betmobil" zaplenjen u Moskvi jer ne ispunjava bezbednosne propise\n27 Feb 2020 - 12:27 Zanimljivosti Link\nMoskovska policija zaplenila je automobil dizajniran po uzoru na Betmenovo vozilo.\nVozilo izrađeno po uzoru na ono iz filma 'Betmen protiv Supermena' zaplenjeno je u centru glavnog grada Rusije zbog bojazni da ne ispunjava sigurnosne standarde, piše BBC. Automobil, naime, nije izrađen u fabrici, nije prošao tehnički pregled i nije registrovan.\nNakon detaljnog pregleda saobraćajna policija udaljila je vozilo s puta. Njen portparol je kazao da ni dimenzije automobila ne ispunjavaju propisane kriterijume.\nNeimenovani vlasnik ima 32 godine i živi u Moskvi. Protiv njega je pokrenuta istraga zbog sumnje da je napravio tri prekršaja. Tereti se za to što automobil nema potrebnu dokumentaciju, jer su mu dimenzije veće od dopuštenih i jer ima neke karakteristike koje nisu dopuštene u saobraćaju.\nNedavno je sličan automobil prodat na ruskom sajtu Auto.ru, a iz SAD je, po pisanju medija, jedan betmobil izvezen u Rusiju 2018. U Rusiji mu je unapređena elektronika, a po pisanju ruskog portala RBC, prodajna cena iznosila je 840.000 dolara. Ime kupca nije otkriveno.\nIzvor: N1 / Hina\n▪ VIDEO: BMW 2 Gran Coupe\n▪ Volkswagen Arteon i Tiguan i sa plug-in hybrid pogonom\n▪ Kia XCeed dobio dizajnersku nagradu Red Dot\n▪ VIDEO: Kako je sniman Bugatti koji ide 400 km/h


Ubrzane reformske aktivnosti ostaju forma bez suštine - Vesti\nUbrzane reformske aktivnosti ostaju ...\nUbrzane reformske aktivnosti ostaju forma bez suštine\nNakon izgubljene godine u procesu evropskih integracija Srbije aktivnosti su intenzivirane, ali pristup vlasti reformama i dalje ostaje puka forma bez suštine, istaknuto je na onlajn predstavljanju najnovijeg Alarm izveštaja koalicije prEUgovor.\n„Ovo je vreme popravnih ispita. Vlada Srbije se upinje da dobije prelaznu ocenu pred non-pejper za poglavlja 23 i 24 koji se očekuje u junu. Od toga zavisi otvaranje novih poglavlja, odnosno klastera. Sada je ključni trenutak da se izvrši pritisak da se pokažu rezultati”, istakla je istraživačica Beogradskog centra za bezbednosnu politiku i urednica Alarm izveštaja Jelena Pejić Nikić.\nPejić Nikić je istakla da koalicija prEUgovor nije ubeđena da postoji volja da se prave reforme sprovedu, da se napravi ne samo pomak nego i otklon od dosadašnje prakse, u kojoj se reforme pretvaraju u svoju suprotnost. Jedan od primera je otkočen postupak izmene Ustava u oblasti pravosuđa, čiji je zvanični cilj jačanje garancija nezavisnosti pravosuđa, a uporedo s tim uporno se nastavljaju napadi na sudije i sudstvo, čak i u Skupštini. Ona je upozorila da se gradi narativ kao da treba da se poveća uticaj zakonodavne vlasti, koju je narod izabrao, na pravosuđe, a ne da se smanji.\nVanja Macanović iz Autonomnog ženskog centra predstavila je rezultate monitoringa u oblastima zabrane diskriminacije, rodne ravnopravnosti i nasilja nad ženama.\n„Na nacionalni dan sećanja na ubijene žene država usvaja zakon kojim se privileguje finansiranje usluga za počinioce nasilja - predviđa se finansiranje tih usluga iz budžeta, a počeće odmah nakon usvajanja zakona. Finansiranje usluga za žrtve nasilja odvijaće se iz lokalnog budžeta i počeće od 1. januara 2024. godine. U medijima je prisutan diskurs u kome predstavnici vlasti podržavaju žrtve, ali kada ta podrška treba da se formalizuje zakonom, to se ne desi”, objasnila je Vanja Macanović.\nOna je upozorila da predlozi zakona o kojima danas poslanici raspravljaju sadrže rešenja koja koja su nastala posle i mimo javne rasprave. Istakla i da je neophodno da se zakonom ustanovi zamenik Poverenika za zaštitu ravnopravnosti zbog toga što u periodu dok poverenica Brankica Janković nije reizabrana na tu poziciju, to telo nije funkcionisalo pola godine, što je i smanjilo broj prijava nasilja.\nMacanović je ukazala na činjenicu da je u 2020. godini samo jedna sedmina žrtava prijavila nasilje institucijama, što otvara pitanje koliko su institucije bile dostupne ženama žrtvama nasilja u doba korone, ali i pitanje poverenja žena žrtava da će ih institucije zaštititi. Ono što ohrabruje je činjenica da se broj žrtava smanjivao u slučajevima kada su one prijavljivale nasilje institucijama.\nTokom događaja je istaknuto da i kada je reč o nasilju u porodici i o trgovini ljudima nema adekvatne podrške žrtvama, one ne veruju institucijama, i dodatno su obeshrabrene i uplašene davanjem velikog medijskog prostora nasilnicima.\n„Treba obezbediti svu raspoloživu pomoć i podršku žrtvama, bez uslovljavanja učešćem u sudskom i istražnom postupku. Prestupnike štiti najčešće strah žrtava. U Srbiji trgovina ljudima postoji, ali je nevidljiva i to zato što imamo lokalne moćnike koji imaju sve alate da manifestuju svoju moć i uticaj”, istakla je Jasmina Krunić iz organizacije ASTRA - Akcija protiv trgovine ljudima.\nOna je naglasila da je više od dve trećine žrtava trgovine ljudima pre toga imalo neko iskustvo nasilja, a zvanične brojke pokazuju da je u Srbiji od januara do aprila ove godine identifikovana 21 žrtva trgovine ljudima. Naglašava da je zastrašujuća činjenica da na jednu identifikovanu žrtvu dolaze bar deset onih koje ostaju nevidljive. Kako je navela, na primeru Jagodine možemo videti paradu prikazivanja moći u kojoj je nemoguće očekivati od nekoga da istupi i kaže „Ja sam žrtva”.\nKada je reč o reformi policije i borbi protiv organizovanog kriminala u Srbiji, problemi su poznati od početka procesa pregovora, EU upozorava na njih, a malo toga je urađeno da se oni reše.\n„Operativna autonomija policije je ključni problem koji Vlada Srbije treba da rešava i test na kome je pala u prethodnom periodu. Političari ne smeju da vode borbu protiv organizovanog kriminala - to moraju da rade profesionalci. Mi u Srbiji imamo medijski spektakl sa brutalnim scenama i poligraf kao glavni dokaz pred sudom javnosti“, istakao je istraživač Beogradskog centra za bezbednosnu politiku Bojan Elek.\nOn je podsetio da u ključnim slučajevima kao što su Belivuk i Jovanjica nedostaje razotkrivanje veza organizovanog kriminala sa visokopozicioniranim funkcionerima, o kojima su do sada pisali samo istraživački novinari. Elek je naveo da još jedan problem, koji je posledica politizacije sektora bezbednosti, predstavlja afera u vezi sa prisluškivanjem predsednika. U ovom slučaju postoje indicije da se specijalne istražne mere zloupotrebljavaju i da ne postoji efikasan sistem kontrole njihove primene.\n„Intenzivna funkcionerska kampanja je glavni problem u vezi sa izborima, a volje da se taj problem reši nema ni u naznakama. Lokalni izbori u Kosjeriću i Zaječaru bili su pokazna vežba funkcionerske kampanje. Kritično je i pitanje finansiranja političkih aktivnosti, koje će sigurno dobiti na značaju pred očekivani referendum o izmenama Ustava“, naglasio je Nemanja Nenadić, programski direktor Transparentnosti Srbija.\nNenadić je podsetio na negativan trend u oblasti javnih nabavki koji se nastavio i u prethodnom periodu, a to je da se najkrupniji poslovi zaključuju bez ikakvog nadmetanja na osnovu međudržavnih sporazuma, a da su sve nabavke vezane za pandemiju u Srbiji tajne. Takođe, kao problem naveo je i nezakonito stanje koje vlada u javnim preduzećima, s obzirom na to daVlada nastavlja da, čak i retroaktivno, legalizuje v.d. postavljenja.\nNenadić je upozorio i na opasnost od kvarenja Zakona o slobodnom pristupu informacijama od javnog značaja, na čijim se izmenama trenutno radi, tako što se se sniziti nivo stečenih prava i povećati mogućnosti za ograničenje prava na pristup informacijama.\nKonferencija je deo dva projekta koje sprovodi koalicija prEUgovor:\n„PrEUgovor za vladavinu prava i EU integracije“ čije sprovođenje je omogućio Balkanski fond za demokratiju, program Nemačkog Maršalovog fonda SAD i Ambasade Kraljevine Norveške u Beogradu.\n„PrEUgovor nadzor politika: izgradnja savezništava za jači uticaj u neizvesnoj budućnosti“ koji finansira Evropska unija.


Vučić: Više od milijardu evra za odbranu ove godine\nMadonin nastup na Evroviziji – razočaravajući (video)\nBeta 29. jula 2018. 13:30\nPredsednik Srbije Aleksandar Vučić izjavio je danas da će država za potrebe odbrane uložiti ove godine „svakako milijardu evra, možda i više“, što je, kako je rekao, više od svih drugih zemalja u regionu osim Rumunije.\nVučić je u Nikincima, gde je prisustvovao pokaznoj vežbi gadjanja iz streljačkog naoružanja, kazao da će pre kraja godine Vojska Srbije „prvi put posle mnogo godina“ imati najmanje osam ili devet modernizovanih aviona MiG-29 koji će biti u letnom stanju.\n„Nabavljamo i devet Erbasovih helikoptera H-145 za vojsku i policiju, još transportnih helikoptera Mi-17 pored dva koje smo već kupili u Rusiji, kao i četiri jurišna Mi-35 koje do sada nikada nismo imali“, kazao je Vučić novinarima.\nOn je kazao i da se razgovara o nabavci još nekih „veoma modernih“ odbrambenih sistema ali nije hteo da iznosi detalje.\n„Radićemo na novim sistemima, posebno vodjenim raketama, a dogovaramo sa Francuskom za dodatno oružje koje može ići na sistem PASARS. Razgovarali smo i o nabavci naoružanih bespilotnih letelica jer tu naša pamet nije dovoljno odmakla“, kazao je predsednik Srbije.\nPo njegovim rečima, cilj modernizacije i opremanja Vojske Srbije je odvraćanje svakog potencijalnog agresora.\n„Hoćemo da proguta knedlu u grlu i da razume da bi naišao na mnogo jači otpor nego što očekuje. Zato ćemo ovakve vežbe imati mnogo češće i na to će svi morati da se naviknu“, kazao je Vučić, dodavši da se nabavka novih oružja i orudja za potrebe VS ne odražava na stanje u budžetu.\nNova stranka: Sektor za vanredne situacije i vatrogasci da prestanu da prebacuju…\nObradović: Ne idemo na sednicu Skupštine o Kosovu, poštujemo Sporazum…\nJakšić (SRS): Radikali pokrenuli kampanju za ukidanje javnih…\nLutovac (DS): Opozicija ne treba da se vrati u skupštinu dok…\nDJB: SNS u Zrenjaninu odlučio da gradjani plate popravku…\nBio sin u vojsci i pošalje ocu poruku: "Tata, spasavaj me, na ulici sam, ostao sam bez para!"\nA tata mu odgovara: "Sine, čuvaj se automobila."


Friday, 07 April 2017 16:14\n“Kvalitetom rada, intenzivnim razvojem infrastrukture i domaćinskim poslovanjem Državni univerzitet u Novom Pazaru, jedan od najmlađih, a istovremeno i najboljih univerziteta u Srbiji, značajno doprinosi razvoju visokog obrazovanja u našoj zemlji”-ocenio je danas prilikom posete ovoj visokoškolskoj instituciji, ministar prosvete, nauke i tehnološkog razvoja Mladen Šarčević.\nNa sastanku sa rektorom prof. dr Miladinom Kostićem, ministar je naglasio da je jučerašnje potpisivanje sporazuma Ministarstva prosvete, Državnog univerziteta u Novom Pazaru i opštine Sjenica o izgradnji višenamenskog objekta za studente Državnog univerziteta u Sjenici, važan doprinos tom razvoju jer omogućava mladim ljudima iz jugozapadne Srbije bolje uslove za univerzitetsko obrazovanje.\nPrema njegovim rečima, na taj način stvoriće se uslovi za dislociranje studijskih programa iz oblasti poljoprivredne proizvodnje i prehrambene tehnologije u Sjenicu, koja raspolaže izuzetnim poljoprivrednim resirsima.\nRektor Miladin Kostić je istakao da je osnivanjem Državnog univerziteta Vlada Republike Srbije stvorila mogućnosti da se pod istim uslovima, kakve imaju studenti na drugim, mnogo starijim univerzitetima u našoj zemlji i u ovom kraju školuju mlade generacije. Naglasio je da će ova visokoobrazovna ustanova, čiji su svi studijski programi akreditovani, poštujući pravilo da su studenti glavni akteri obrazovnog procesa i ubuduće neprekidno insistirati na unapređenju kvaliteta obrazovanja.


Nakon "Lufthanze" ni "Er Frans" više neće leteti iznad Belorusije - Sputnjik Srbija\n08:43 25.05.2021 (osveženo 08:57 25.05.2021) Preuzmite kraći link\nFrancuska aviokompanija "Er Frans" i finski "Fin er" obustavili su letove iznad Belorusije, javila je agencija AFP.\n"Er Frans se upoznao sa zaključcima Evropskog saveta i obustavlja do daljnjeg letove svojih aviona u vazdušnom prostoru Belorusije", saopštili su iz francuske aviokompanije.\n"Nećemo koristiti vazdušni prostor Belorusije do daljnjeg", naveli su i u "Fin eru".\nPodsetimo, juče je agencija AFP javila i da aviokompanija "Lufthanza" obustavlja letove iznad Belorusije.\nU međuvremenu, beloruska "Belavija" otkazala je letove za London i Pariz do 30. oktobtra 2021. godine.\nNa sinoćnjem samitu lidera EU zatraženo je da se zabrani beloruskim aviokompanijama da lete iznad teritorije EU. Pored toga, evropskim avioprevoznicima je preporučeno da više ne lete iznad Belorusije.


Prijedlog budžeta ZDK za 2010. godinu 255 miliona KM\nVlada Zeničko-dobojskog kantona usvojila je prijedlog budžeta ZDK za 2010. godinu, kao i Prijedlog zakona o izvršavanju budžeta ZDK za 2010. godinu. Kako je danas na pres-konferenciji izjavio kantonalni premijer Miralem Galijašević utvrđeni prijedlog budžeta koji će se do kraja mjeseca naći pred Skupštinom ZDK iznosi 255 miliona KM.\n„Prioriret u drugoj recesijskoj godini bit će finansiranje ustavnih funkcija kantona. Nastojali smo poštovati zahtjev Vlade FBiH i projicirali budžet manji za 15 miliona KM koje ćemo zatvoriti iz druge tranše aranžmana kod MMF-a“, izjavio je premijer Galijašević, dodavši kako će plaće budžetskih korisnika ostati na nivou dosadašnjih.\nVlada je usvojila Odluku o načinu korištenja raspoloživih sredstava s ESCROW računa u visini od 8,1 miliona KM koja su također planirana u budžetu. Ova sredstva, kako je rekao Galijašević, uglavnom su namijenjena za cestovnu infrastrukturu.\nVlada ZDK utvrdila je Prijedloga zakona o izmjeni i dopuni Zakona o kantonalnim ministarstvima i drugim tijelima kantonalne uprave. Ministar za prostorno uređenje, promet i komunikacije i zaštitu okoline Nermin Mandra izjavio je da se ovim izmjenama zakona žele osigurati uslovi za formiranje kantonalne direkcije za ceste.\n„Direkcije za ceste bit će u sastavu resornog kantonalnog ministarstva i neće biti zapošljavanja novih radnika“, rekao je Mandra.\nNa zahtjev BH-Gasa da se promijeni trasa gasovoda Zenica – Travnik, koji je od strateškog značaja za FBiH, Vlada je donijela Odluku o pristupanju izmjenama Prostornog plana Zeničko-dobojskog kantona (2009-2029).\nKoncerti “Prljavog Kazališta” 19. i 20. marta u Sarajevu


Dačić: Dijalog ne postoji,priznanje Kosova nemoguća misija - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Dačić: Dijalog ne postoji,priznanje Kosova nemoguća misija\nDačić: Dijalog ne postoji,priznanje Kosova nemoguća misija\nSastanak u Berlinu nije novi format dijaloga Beograda i Prištine, jer dijalog ne postoji, a pozicija Srbije ostaje nepromenjena - priznati Kosovo je nemoguća misija, izjavio je danas ministar spolјnih poslova Ivica Dačić.\n"O čemu oni (Priština) uopšte pričaju - oni uopšte ne pričaju o dijalogu, dijalog za njih ne postoji. Postoji samo da Srbija prizna Kosovo. Mislim da ovde treba da bude potpuno jasno da je naša pozicija nepromenlјiva. Mi priznati Kosovo sa ovakvom unilateralnom odlukom, kako oni kažu sa sadašnjim granicama, jeste nemoguća misija", izjavio je Dačić za RTS.\nPrema njegovim rečima, jučerašnji sastanak u Berlinu predstavlјa pokušaj da se dijalog odblokira.\n"Ovaj sastanak je na neki način jedna dodatna garancija da u međuvremenu, dok dijalog ne postoji, neće dolaziti do nekih incidentih situacija u očekivanju nekog sledećeg sastanka, ali ne dijaloga, nego sastanka gde će se ponovo pokušati da se dođe do nekog rešenja", rekao je Dačić.\nŠef diplomatije je konstatovao da u Berlinu nije došlo do spektakularnih rezultata u smislu otpočinjanja neke nove runde dijaloga jer, kako je ukazao, dijalog trenutno ne postoji.\n"Da bi se taj dijalog obnovio, kao što znate, Srbija je jasno rekla, a to je (predsednik Srbije Aleksandar) Vučić i juče ponovio, da mi očekujemo da se ukine jednostrani akt uvođenja taksi na robu iz Srbije i BiH", naglasio je Dačić, dodajući da do toga nije došlo.\nŠef diplomatije je istakao da se dijalog sada ne može prebacivati na treću stranu, s obzirom na to da je format dijaloga usvojen u Generalnoj skupštini Ujedinjenih nacija.\n"Nemoguće je da se sada prebacuje na nekog trećeg, da se neko ubacuje novi, a da se ne pitaju neko kao što su stalne članice Saveta bezbednost. To pominjem da ne bi došlo do određenih pogrešnih tumačenja da je reč o nekom novo formatu. Vidite da su Albanci tražili da i Amerika učestvuje, zato što misle da će oni biti na njihovoj strani", ističe Dačić.\nOn je naveo da je Priština na sastanku u Berlinu, bez obzira što su svi apelovali da ukinu takse, nastupila veoma agresivno.\n"Videli ste kakve su to izjave, oni očigledno pokušavaju da svojom starom taktikom učine da stave nogu u vrata i da stalno pričaju o nekim novim temama", kazao je Dačić.\nNavodeći da je za početak jula najavlјen nastavak sastanka, Dačih ističe da zbog toga kosovski predsednik Hašim Tači i tamošnji premijer Ramuš Haradinaj neće preduzimati nove agresivne poteze.\nMinistar je ocenio da su nemačka kancelarka Angela Merkel i predsednik Francuske Emanuel Makron organizovali berlinski sastanak sa dobrim namerama i sa cilјem da se izvrši dodatni pritisak na Prištinu.\nOn je istakao da prišitnske vlasti ne shvataju da je cilј sastanka bio da se na njih izvrši dodatni pritisak.\n"Siguran sam da imaju nečiju podršku da budu tako tvrdoglavi. Čekaju da mandat Evropske komisije prođe, kritikuju Evropsku uniju. Mi smo zahvalni EU na jednoj konstruktivnosti koju je imala u vođenju dijalogu, nije to lako. Sa druge strane, zahvalni smo Merkelovoj i Makronu što su zakazali ovakav sastanak", rekao je Dačić, ističući da Srbija nikada nije pravila probleme Evropskoj uniji.\nDačić podseća da je Priština prestala da govori o obavezama iz Briselskog sporazuma, tačnije o Zajednici srpskih opština.\n"Doneli su odluku o formiranju vojske, uveli su takse. Oni hoće da ubiju dijalog, jer njima dijalog ne treba, već priznanje Srbije. Stvari su se promenile. Tako da može ovakvih sastanaka da bude koliko hoćete, ali ako nešto ne bude u interesu Srbije, Srbija to nikada neće prihvatiti. Siguran sam da je tako bilo i juče na ovom sastanku", kazao je on.\n"Iako nisam bio prisutan, ubeđen sam da je predsednik Vučić bio veoma oštar kada su oni nabrajali sve što žele, a on ih pita imate li još neku želјu. Od toga nema ništa", rekao je Dačić.


Digitalni zeleni sertifikat - šta je i kako se dobija - Portal 105.rs\nNaslovnaInfoVestiDigitalni zeleni sertifikat - šta je i kako se dobija\nDigitalni zeleni sertifikat – šta je i kako se dobija\nOva elektronska potvrda sadržaće podatke u vezi sa vakcinacijom, ali i rezultatima PCR, antigenskog ili serološkog testa.\nSvim građanima Srbije od danas je na portalu eUprave dostupan Digitalni zeleni sertifikat, odnosno potvrda o vakcinaciji ili testiranju na virus korona u elektronskoj formi, saopštila je Kancelarija Vlade Srbije za IT i eUpravu.\nOvaj elektronski dokument će sadržati lične podatke osobe koja ga preuzima, uz dodatne informacije – da li je vakcinisana, broj primljenih doza, datum kada su primljene vakcine, a među podacima će biti i rezultati PCR, antigenskog i serološkog testa.\nKako bi se preuzeo Digitalni zeleni sertifikat potrebno je da se ode na portal eUprave i nakon pokretanja usluge (koje u trenutku pisanja teksta još uvek nije bilo moguće) unose se potrebni podaci nakon čega elektronski sertifikat stiže na unetu mail adresu.\nNa njemu se nalazi QR kod koji, kada se očita, daje zeleni status ako su primljene obe doze vakcine, ili samo prva ukoliko je u pitanju Astra Zeneka. Zelenom bojom obeležen je sertifikat i ukoliko njegov vlasnik poseduje negativan PCR i antigenski test, koji nisu stariji od 72 sata. Što se tiče serološkog testa, za njega je potrebno da je urađen u poslednjih šest meseci za nevakcinisane osobe, ili dva meseca za vakcinisane osobe uz pozitivan IgG parametar.\nObična potvrda o vakcinaciji ili rezultatu testiranja ima jednaku važnost kao i Digitalni zeleni sertifikat, a jedina razlika je, kako se navodi na portalu eUprave, što je elektronska potvrda elektronski i pečatirana i zbog toga ne može da bude falsifikovana niti zloupotrebljena.


"Lokdaun sve dok ne bude 70% VAKCINISANIH": Najviše obolelih od kovida u najnaseljenijoj australijskoj državi\nNajnaseljenija australijska država, Novi Južni Vels, zabeležila je danas rekordnih 830 novih slučajeva lokalne transmisije korona virusa, javlja Rojters.\nUkupan broj novoobolelih premašio je rekord od subote, kada je registrovano 825 novih kovid pacijenata.\nJoš tri osobe su preminule, pa je broj umrlih od početka novog talasa koji je izbio polovinom juna skočio na 71, usled širenja visoko zaraznog delta soja.\nU bolnicama se nalazi 550 ljudi, a skoro je 100 pacijenata na intenzivnoj nezi, saopštio je ministar zdravlja Novog Južnog Velsa Bred Hazard.\nAustralija uvodi zabranu izlaska iz zemlje ZA SVE DRŽAVLJANE, čak i za one koji rade u inostrantvu: Veći deo zemlje POD KLJUČEM\nAustralija pod lokdaunom sve dok ne bude 70% vakcinisanih\nAustralija će se pridržavati strategije lokdauna protiv korona virusa sve dok najmanje 70 odsto populacije ne bude u potpunosti vakcinisano, ali će nakon toga morati da počne da živi s virusom, izjavio je danas premijer Skot Morison.\nZemlja je postavila rekord sa 914 slučajeva korona virusa, što je najveći dnevni broj novozaraženih, dok su južne i istočne države Novi Južni Vels, Viktorija i prestonica Kanbera ostale pod strogim karantinom, prenosi Rojters.\n- Ne možete zauvek da živite u karantinu, u jednom trenutku morate to da promenite, a to se radi kada je 70 odsto vakcinisane populacije - rekao je Morison u televizijskom intervjuu.\nLokdaun je ključni element strategije savezne vlade za obuzdavanje pandemije korona virusa, sve dok se ne dostigne nivo vakcinacije od 70 odsto, pri čemu će se granice postepeno otvarati kada se broj vakcinisanih popne na 80 odsto.\n- Zaključavanje nije održiv način za rešavanje problema virusa i zato moramo da dodjemo do 70 i 80 odsto vakcinisanih, kako bi mogli da počnemo da živimo sa virusom - dodao je premijer Morison.\nU Australiji, koja ima 25 miliona stanovnika, oko 60 odsto populacije se sada nalazi u karantinu.\nU australijskoj državi Viktoriji najveći dnevni skok zaraženih, jedan smrti slučaj\nNOVI TALAS U australijskoj državi Viktorija najviše obolelih od kovida za poslednjih godinu dana\n"Najgori će biti oktobar": Rekordan broj infekcija u australijskoj državi usled širenja delta soja\nDelta soj hara Novim Zelandom: Broj novozaraženih raste uprkos karantinu


SDP Crna Gora | SDP traži okupljanje cetinjske opozicije\nYou are here: Home / Aktuelno / SDP traži okupljanje cetinjske opozicije\n30/08/2017 / Aktuelno, Cetinje /Objavio - SDP SDP\nPoziv na razgovore poslat predsjednicima cetinjskih odbora GP URA i Demokrata.\nSocijaldemokratska partija (SDP) poslala je poziv opozionim partijama, udruženjima i pojedinicima za razgovore o zajedničkim nastupu na lokalnim izborima na Cetinju, saznaju “Vijesti”.\nU pismu koje je potpisao šef odborničkog kluba SDP-a na Cetinju Nikola Đurašković, a u koje su “Vijesti” imale uvid, predlažu se razgovori o mogućem predizbornom objedinjavanju opozicionih političkih subjekata, udrženja građana i nezavisnih pojedinaca.\n“Cilj planiranih aktivnosti bi takođe bio i borba za izborni proces sa što manje zloupotreba, kao i identifikovanje prinicipa na kojima će počivati buduća politička saradnja opozicionih partija na Cetinju. Ovaj proces smatramo neophodnim i kontekstu predstavljanja zdrave političke alternative građanima Prijestinice u vidu progresivnih snaga koje će biti ključni činioci buduće lokalne vlasti”, navode se u pismu, i ističe da prvi sastanak treba organizovati u primjerenom roku na nivou predsjednika odbora.\nU tom dukumentu, između ostalog, navodi se da se progresivnim snagama smatraju “svi građani, politički subjekti i ostali segmenti civilnog društva, mediji, koji su spremni da od ustavne datosti – nezavisne, građanske, socijalno pravične i evroatlantske Crne Gore, krenu na građenje širokog društvenog dogovora o dugoročnom programu demokratskih reformi i ekonomsko-socijalne obnove države”.\nIstičući da je SDP na parlamentarnim i prethodnim lokalnim izborima na Cetinju ostvario dobar rezultat, sagovornik “Vijesti” iz SDP-a, kazao je da su u Krivokapićevoj partiji procijenili da u tom gradu prvo treba pokrenuti inicijativu za udruživanje. On je kazao da građanski koncept ima jaku podršku među biračima u Prijestinici, zbog čega treba raditi na udruživanju.\n“Želimo u praksi da pokažemo kako progresivni dio političke javnosti treba da sarađuje i na taj način olakša promjene. Nadamo se da i lideri ostalih partija razumiju da samo saradnjom možemo donijeti promjene”, kazao je on.\nČelebić: Ne kršite ustavno pravo na slobodu vjeroispovjesti SDP: Šehović da se ne krije iza prosvjetnih radnika


Do kraja sezone: Švicarski klub posudio golmana bh. porijekla Interu iz Zaprešića – Sport Centar Do kraja sezone: Švicarski klub posudio golmana bh. porijekla Interu iz Zaprešića – Sport Centar\nFC Zürich na svojoj zvaničnoj stranici potvrdio je da je posudio golmana bosanskohercegovačkih korijena, Osmana Hadžikića, Interu iz Zaprešića do kraja sezone.\nHadžikić ove sezone nije upisao nijedan nastup za FC Zürich u najvišem rangu švicarskog fudbala, a za drugi tim u Promotion ligi nastupio je 11 puta, te se odlučio potražiti veću minutažu.\nDvadesettrogodišnji golman, koji se ranije povezivao i sa reprezentacijom BiH, branio je za U-19 i U-21 nacionalni tim Ausrije. U FC Zürich došao je početkom prošle godine nakon što je napustio Austriju iz Beča u kojoj je igrao i za mlađe kategorije.\nTABELA 1. HNL-a\ninter zapresicosman hadzikiczurich\nKarijera u strmoglavom padu: Dok se čeka odgovor velikana, Halilović trenira s drugoligašem\nPotvrdili iz hrvatskog kluba: Zabilježen prvi slučaj zaraze korona virusom u 1. HNL


Krivokapić: Aplikacija za EU do kraja godine.\nCrna Gora nema dilema oko aplikacije za članstvo u Evropskoj uniji (EU) i to će uraditi do kraja godine, kazao je danas predsednik crnogorske Skupštine Ranko Krivokapić.\nOn je podsetio da je Crna Gora već jednom odložila aplikaciju za članstvo u EU, zbog referenduma u Irskoj.\n“Crna Gora se mora voditi svojim nacionalnim interesima i nemam dilemu da treba aplicirati do kraja ove godine”, rekao je Krivokapić na konferenciji za novinare sa šefom delegacije Evropske komisije (EK) u Podgorici Leopoldom Maurerom.\nMaurer nije želeo da se izjašnjava da li je Crna Gora u ovom trenutku spremna da aplicira za članstvo u EU, navodeći da nije svrha Izveštaja da se bavi tim konkretnim pitanjem.\nOn je podsetio da je sporazumom Unije određeno da se za svaku zemlju, koja želi da se kandiduje za članstvo, odnose kopenhaški kriterijumi.\nUpitan da li je za evrospke integracije važniji regionalni kontekst ili pojedinačan napredak, Maurer je kazao da postoji poseban izveštaj za svaku zemlju regiona, jer se svaka država suočava sa sopstvenim problemima.


Od odnosa sa Rusijom zavisi budućnost Evrope, smatra Orban - 20.02.2015, Sputnik Srbija\nOd odnosa sa Rusijom zavisi budućnost Evrope, smatra Orban\nEvropa treba da shvati da je ekonomska saradnja sa Rusijom profitabilna za obe strane. Mađarska je saveznik NATO-a, a ne njen talac. „Turski tok“ treba da se... 20.02.2015, Sputnik Srbija\npolitika, vesti, rusija, evropa, svet, mađarska, viktor orban, nato\n09:55 20.02.2015 (Osveženo: 16:19 05.10.2015)\nEvropa treba da shvati da je ekonomska saradnja sa Rusijom profitabilna za obe strane. Mađarska je saveznik NATO-a, a ne njen talac. „Turski tok“ treba da se izgradi, izjavio je premijer Mađarske listu „Komersant“.\nViktor Orban smatra da Evropa ne treba da se izoluje od ekonomsih odnosa sa Rusijom. Prema njegovim rečim, takvo pitanje uopšte ne treba da se nalazi na dnevnom redu, već treba raditi na uspostavljanju kontakata EU i Rusije.\n„Kada se mi, Evropljani, složimo po pitanju saradnje sa Rusijom, donećemo odluku, ne o Rusiji, već o budućnosti same Evrope. Ja ne želim da živim u takvoj Evropi koja se kreće prema hladnom ratu sa Rusijom, koja od Evropljana stvara neprijatelje Rusije, koja odustaje od fantastične mogućnosti da ujedini ruske energente i ogromni ekonomski potencijal Rusije sa evropskim tehnološkim znanjima i kulturom. Kada bismo ove dve stvari mogli da povežemo, pred nama bi se otvorila predivna, fantastična budućnost“.\nPrema rečima mađarske Vlade, zemlja podnosi gubitke, kako od evropskih sankcija, tako i od ruskog odgovora. Mađarska snosi ekonomske gubitke i želi da očuva političke odnose sa Rusijom, dodao je političar.\n16 Februar 2015, 17:15\nViktor Orban je saopštio da je otkazivanje projekta „Južni tok“ prihvatio sa žaljenjem, ali i da razume kako do njega nije došlo željom Moskve. Sada Mađarska namerava da uloži sve napore u realizaciju „Turskog toka“.\n„Na pregovorima sa njim (Vladimirom Putinom) dogovorili smo se da Rusija podrži varijantu da gas ide preko Grčke, Makedonije, Srbije i Mađarske. Ako sve strane budu saglasne sa tim, Rusija može realizovati projekat. Ali, kako je rekao predsednik Putin, Rusija će izvući odgovarajuće zaključke iz proteklih događaja i za početak je potrebna dozvola EU. Sada radimo na tome“, izjavio je Orban.\nEvropa zbog energije osuđena na Rusiju, upozorava Orban\n19 Februar 2015, 22:18\nGovoreći o planovima za stvaranje komandnih centara u šest zemalja istočne Evrope, Viktor Orban je saopštio da Mađarskoj nisu potrebni „posebni koraci u oblasti politike bezbednosti“.\n„To ne bi ojačalo našu bezbednost, jer nam Rusija ne preti“, kazao je on.\n„Mi smo članovi NATO-a, uvek smo bili dobri i lojalni saveznici i takvi ćemo i ostati. Ali, mi smo saveznici, a ne taoci. NATO je slobodan savez slobodnih država i u tom okviru mi nećemo odustati od prava da sami donosimo odluke“, dodao je šef mađarske Vlade.\nPodsetimo, poseta predsednika Rusije Vladimira Putina Budimpešti održana je pre tri dana. Tom prilikom, postignut je politički dogovor za gasni sporazum, a članovi delegacija su potpisali niz bilateralnih sporazuma o saradnji u različitim oblastima.


Neverovatno: Ovo sprečava milione ljudi da budu srećni - Dnevni.rs\nRezultati nedavnog istraživanja pokazali su da milioni ljudi širom sveta svesno izbegavaju osećaj sreće jer misle da će time prizvati loša događanja u životu.\nU nedavnoj studiji novozelandski psiholozi otkrili su da ljudi svesno ne uživaju u trenutku jer se boje da će tako prizvati nesreću. Da stvar bude gora, u pojedinim kulturama ljudi su naučeni da izbegavaju sreću jer se veruje da ih to čini groom osobom.\nU nezapadnim kulturama poput Irana i susednih zemalja srećnim ljudima se zamera osećaj sreće i veruje da će prizvati neki loš događaja zbog kog će patiti. S druge strane, u Sjedinjenim Američkim Državama sreća se uzima zdravo za gotovo kao jedna od najvećih vrednosti u životu.\n“Brojni pojedinci i kulture zaziru od nekih oblika sreće iz različitih razloga. To je podstaknuto uverenjem o negativnim posledicama koje sreća izaziva ili savetima o tome kako uživati u uspešnom i udobnom životu”, navode psiholozi.\nNaučnici kažu da izbegavanje sreće postoji u svim kulturama, ali da je sreća najcenjenija u zapadnim, dok su u nezapadnim kulturama ideali harmonije i sklada često u sukobu s ličnom srećom i afirmacijom individualističkih vrednosti.\nVerovali ili ne, u istočnoj Aziji uvreženo je mišljenje da je neprimereno izraziti sreću u javnosti, dok su Japanci skloni tome da pozitivne reakcije i emocije skrivaju.


YouTube uvodi model pretplate — Online Tržište\nYouTube uvodi model pretplate\nObjavio(la) Slavnic Predrag u kategoriji Generalno na dan 6. Maja 2013. / ostavite komentar\nKompanija Google planira da ovih dana na svoj video servis YouTube uskoro uvede model pretplate.\nYouTube planira kreirati pretplatničku platformu koja bi vremenom trebala da donese još mnogo kvalitetnog sadržaja na YouTube. Na ovaj način korisnici bi uživali u kvalitetnom sadržaju koji platforma nudi a kreatori sadržaja bi pored modela iznajmljivanja i oglašavanja dobili još jedan način na koji mogu da zarade sa YouTube.\nKompanija Google nudi nekim svojim partnerima u određenim državama mogućnost da ponude svoj sadržaj na iznajmljivanje putem YouTube. Korisnici YouTube-a mogu da plate za gledanje iznajmljenog filma, bez reklama, naravno Google za sebe zadržava određeni procenat od zarade.\nNovi model YouTube pretplate će se primenjivati na čak 50 YouTube kanala, tako da će gledaoci morati platiti 1,99 dolara mesečno za praćenje tih kanala.\nSa ovim modelom pretplate Google će sa svojim video servisom YouTube postati konkurencija video servisu Netflix koji sa svojim modelom pretplate korisnicima već neko vrijeme nudi video streaming bez reklama. Sa mesečnom pretplatom korisnici Netflix-a mogu neograničeno da gledaju TV emisije i filmove. Netflix tvrdi da video servis trenutno ima oko 36 miliona korisnika u 40 zemalja.\nKompanija Google u martu je objavila da YouTube ima više od milijardu jedinstvenih posetilaca mesečno koji pogledaju više od 6 milijardi sati videa svakog meseca.\nTagovi: pretplata, youtube\nGoogle lansirao One Pass i objavio rat Apple-ovom servisu pretplate\nHulu krajem maja uvodi pretplatu od 9,99 dolara\nSada možete povezati svoj YouTube i Google + račun\nMozilla BrowserID uvodi jedinstven način logiranja na web sajtove\nYouTube video od sada u WebM formatu


Akcija “Stop neregistrovanim vozilima” u saradnji Uprave policije MUP-a i Nacionalnog biroa osiguravača Crne Gore - NBOCG\nUprava policije MUP-a i Nacionalni biro osiguravača Crne Gore - NBOCG poslednje 4 godine zajednički realizuju kampanju „Stop neregistrovanim vozilima”. Praćenjem stanja u oblasti bezbjednosti saobraćaja došlo se do podataka o značajnom broju neregistrovanih vozila ili vozila kojima nije produžena važnost saobraćajne dozvole a koja učestvuju u saobraćaju. Ova kampanja, koja će se realizovati od 15 - 30 septembra, ima za cilj ukazivanje građanima na važnost registrovanja vozila. Neregistrovana vozila po pravilu nisu tehnički ispravna, te je njihova upotreba u saobraćaju čest uzrok saobraćajnih nezgoda. Takođe, korisnici ovih vozila ne posjeduju polisu obaveznog osiguranja u saobraćaju za štete pričinjene trećim licima. Ovo znači da oštećena lica, u slučaju štete koju prouzrokuje neosigurano vozilo, naknadu štete ostvaruju iz sredstava Garantnog fonda, koji posluje u okviru NBOCG.\n“Pojas za sve” daje rezultate\nDrugu polovinu juna mjeseca u Crnoj Gori je ove godine obilježila kampanja iz oblasti bezbjednosti saobraćaja koju pod sloganom „Pojas za sve“, realizuju Ministarstvo unutrašnjih poslova Crne Gore i Udruženje Nacionalni Biro osiguravača Crne Gore.\nAkcija je imala za cilj da postigne podizanje nivoa svijesti građana o obaveznom korišćenju sigurnosnog pojasa na svim mjestima u vozilu na kojima su oni ugrađeni i obaveznog korišćenja sigurnosnog sjedišta za prevoz djece.\nDragan Klikovac, rukovodilac Odsjeka drumskog saobraćaja MUP-a Crne Gore, povodom realizacije ove akcije kaže: “Saobraćajna policija je u junu intenzivnije kontrolisala zakonsku odredbu po kojoj je obavezno vezivanje sigurnosnih pojaseva u vozilima kako bi skrenula pažnju na bezbjednost putnika, a takođe su bile primijenjene i sankcije prema svima koji nisu poštovali pravila koja su propisani Zakonom o bezbjednosti saobraćaja. Za dvije nedelje trajanja akcije realizovali smo preventivne aktivnosti koje su se ogledale u raspodjeli 15.000 promotivnih flajera, a gostovali smo na televizijskim i radio emisijama, na kojima je prezentiran znacaj koriscenja sigurnosnih pojaseva. Sa druge strane, ukupno je napisano 3.425 kaznenih naloga za nepoštovanje pravila vezivanja pojasa. Smatramo ovu akciju uspješnom prvenstveno zbog značajno povećenog korištenja pojasa kako na prednjim tako i na sjedištima pozadi. ”\nDejan Bajić novi predsjednik Skupštine NBOCG\nNa sjednici Skupštine Udruženja “Nacionalni Biro Osiguravača Crne Gore” (NBOCG) konstatovano je da je u skladu sa Statutom Udruženja dosadašnjem Predsjedniku Skupštine, Nebojši Šćekiću istekao redovni mandat, a za novog predsjednika je izabran Dejan Bajić, dugogodišnji uspješni izvršni direktor Generali osiguranja Montenegro A.D. , koji se zajedno sa ostalim članovima Skupštine, ovom prilikom zahvalio Šćekiću na uspješnom vođenju Udruženja.\nZa potpredsjednika Skupštine NBOCG je izabrana izvršna direktorica Uniqa osiguranja, Nela Belević.\nNBOCG je nastao kao obaveza Osiguravajućih društava prema Zakonu o osiguranju, a osnovali su ga krajem 2007. predstavnici ove branše. Danas Udruženje čine Lovćen osiguranja, Sava Montenegro osiguranje, Generali osiguranja Montenegro A.D., Swiss osiguranje i Uniqa osiguranje.\nU posjeti crnogorskoj branši osiguranja boravio predsjednik Savjeta biroa Zelene karte, sa sjedištem u Briselu


Opština Alibunar - oficijelna prezentacija - IZVEŠTAJ SA 79. SEDNICE OPŠTINSKOG VEĆA OPŠTINE ALIBUNAR\n1. Opštinsko veće opštine Alibunar donelo je Odluku o izmeni i dopuni Odluke o utvrđivanju prosečnih cena kvadratnog metra odgovarajućih nepokretnosti za utvrđivanje poreza na imovinu za 2019. godinu na teritoriji opštine Alibunar. Rešenjem je definisana i kategorija drugog zemljišta koje nije građevinsko ili poljoprivredno, a utvrđena je i prosečna cena tog zemljišta koja je umanjena za 40%. 2. Opštinsko veće opštine Alibunar donelo je Odluku o pokretanju postupka i raspisivanju Javnog oglasa za otuđenje građevinskog zemljišta putem javnog nadmetanja i utvrđivanje teksta Javnog oglasa za javno nadmetanje radi otuđenja neizgrađenog građevinskog zemljišta. Postupak otuđenja pokreće se radi otuđenja, odnosno prodaje građevinskog zemljišta iz javne svojine opštine Alibunar, i to parcela broj 821/8 k.o. Banatski Karlovac, površine 2425 km2 radi izgradnje. Početna cena građevinskog zemljišta koje je predmet javnog otuđenja iznosi 727.500 dinara. 3. Opštinsko veće opštine Alibunar donelo je Rešenje o obrazovanju Komisije za sprovođenje javne licitacije za otuđenje građevinskog zemljišta. 4. Opštinsko veće opštine Alibunar donelo je Odluku o pokretanju postupka i raspisivanju Javnog oglasa za davanje u zakup poslovnih prostora apoteka u zgradama zdravstva na teritoriji opštine Alibunar i utvrđivanje teksta Javnog oglasa za davanje u zakup poslovnih prostora apotekama u zgradama zdravstva na teritoriji opštine Alibunar metodom prikupljanja pismenih ponuda. Odlukom o pokretanju postupka i raspisivanjem Javnog oglasa prikupljaju se pismene ponude radi davanja u zakup poslovnih prostora apoteka u zgradama zdravstva na teritoriji opštine Alibunar. 5. Opštinsko veće opštine Alibunar donelo je Rešenje o obrazovanju Komisije za davanje u zakup poslovnih prostora apoteka u zgradama zdravstva na teritoriji opštine Alibunar. 6. Opštinsko veće opštine Alibunar donelo je Rešenje o utvrđivanju iznosa mesečnog anuiteta materijalne pomoći studentima sa teritorije opštine Alibunar za peroid oktobar-decembra 2018. godine. Navedednim rešenjem utvrđuje se iznos materijalne pomoći studentima u visini od 4.000 dinara mesečno, za četvrti kvartal 2018. godine. 7. Opštinsko veće opštine Alibunar donelo je Rešenje o utvrđivanju ekonomske cene programa vaspitanja i obrazovanja u Predškolskoj ustanovi „Poletarac“ Alibunar za kalendarsku 2019. godinu. Ovim rešenjem učešće korisnika usluga odnosno roditelja u ekonomskoj ceni celodnevnog i poludnevnog boravka dece iznosi 20% od utvrđene ekonomske cene. Preostali deo od 80% ekonomske cene boravka učenika u predškolskoj ustanovi izdvaja se iz sredstava budžeta opštine Alibunar. 8. Opštinsko veće opštine Alibunar donelo je Rešenje o dopuni Rešenja o obrazovanju Komisije za davanje u zakup poslovnog prostora opštine Alibunar. 9. Opštinsko veće opštine Alibunar razmatralo je i pojedinačne predloge i zahteve građana, ustanova i organizacija opštine Alibunar.


CEU stiže u Novi Pazar - Beogradska otvorena škola\nCEU stiže u Novi Pazar\nTim Beogradske otvorene škole će sa zainteresovanim učenicima srednjih škola i studentima razgovarati o mogućnostima studiranja na Centralno-evropskom univerzitetu (CEU) u petak, 20. decembra u Klubu heroja (Rekreacioni centar bb, Novi Pazar) od 15 časova.\nUkoliko želiš da studiraš u otvorenoj akademskoj zajednici i otvoriš nove vidike u svet znanja pridruži nam se u Klubu heroja u petak, 20. decembra, u 15 časova. Tada ćemo govoriti o programima na CEU, procesu prijave, neophodnim dokumentima i dostupnim stipendijama.\nOd 2003. godine, Beogradska otvorena škola je lokalna jedinica CEU-a i zahvaljujući aktivnostima BOŠ-a, do sada je više od 230 studenata imalo priliku da nastave školovanje na Centralno-evropskom univerzitetu. Ove godine, ukupno 24 studenta iz cele Srbije će započeti studije na CEU.


Foto: PMF | Premijerno prikazan film o ruskoj emigraciji u Kraljevini Jugoslaviji\nN.N. 11.12.2019 15:23\nFilm je nastao kao rezultat istraživanja istorijske dokumentacione građe i terenskih istraživanja u Bileći u okviru nastavnog zadatka na Studijskom programu prostorno planiranje.\nProf. dr Mira Mandić održala je predavanje o istorijsko-geografskom kontekstu srpsko-ruskih odnosa i nevalorizovanoj kulturnoj baštini ruskih i srpskih emigranata.\nRuska emigracija u Jugoslaviji slabo je istraživana, a veliki doprinos koji su dali razvoju nauke i kulture je zanemaren. Ovaj studentski film prvi je dokumentarni film o ruskoj emigraciji u Bileći.\n"Geografsko društvo Republike Srpske i Asocijacija ruskih društvenih geografa više godina uspješno sarađuju, te je film o ruskoj emigraciji istovremeno i 'poklon' kolegama iz Rusije", saopšteno je sa PMF-a Univerziteta u Banjaluci.\nProjekciji filma i predavanjima prisustovali su profesori i studenti PMF-a i studenti ruskog jezika, predstavnici Ruskog kulturnog centra i OECD-a, više kulturnih i drugih institucija i učenici srednjih škola.


ČABARKAPA OSUĐEN NA 13 GODINA I 6 MESECI ROBIJE: Proglašen krivim zbog pokušaja ubistva Karađorđa Subotića, Ljubinog bivšeg muža\nMiljana Vranic\t 12.05.2021. 11:45h 14:31h\nAleksandar Čabarkapa, proglašen je krivim zbog 2 ubistva u pokušaju i krivičnog dela iznude u pokušaju i osuđen je na 13 godina i 6 meseci zatvora.\nČabarkapi se pred Višim sudom u Beogradu između ostalog sudilo za za pokušaj ubistva Karađorđa Subotića bivšeg muža Ljube Pantovic, kao i još jednog Beograđanina, pod čiji automobil je pre više godina bila postavljena eksplozivna naprava. Sa Čabarkapom su nakon toga uhapšena još trojica, navodno njegovih saradnika, N. M., M. R. i A. S.\nPodsetimo, Čabarkapa je početkom aprila uhapšen nakon što je upao u kuću deviznog penzionera u selu Stupnica kod Loznice, tukli, vezali i zatvorili u tuš kabinu kućepazitelja M.B. i rođaka penzionera, pa ukrali 300 evra.\nJedan od njih uspeo je da se oslobodi, pobegne kroz prozor kupatila i pozove policiju. Kako se sumnja, ova grupa je kuću tipovala, a verovali su da u njoj ima 300.000 evra.\nTEŠKA NESREĆA KOD NIŠA: Na dete (4) naleteo kombi, mališan preminuo u ambulanti\nAleksandar Čabarkapaosuđenubistva u pokušaju


Ruđani u vrhu Omladinske lige mladih | 058.ba\n26. septembra 2014.\t058.ba\nRUDO – U okviru 4. kola Omladinske lige mladih, pioniri i kadeti FK „Rudo“ odigrali su utakmice sa ekipom FK „Romanija“ iz Pala.\nU direktnoj borbi za prvo mjesto pioniri FK „Rudo“ izgubili su od od vršnjaka iz Pala rezultatom 1:4. Posle odigrana četiri kola ekipe iz Rudog i iz Pala dijele prvo mjesto na tabeli Omladinske lige – pioniri.\nKadeti FK „Rudo“ remizirali su protiv kadeta FK „Romanija“ rezultatim 2:2. Kao i u pionirskom takmičenju, kadeti FK „Rudo“ i kadeti FK „Romanija“ dijele prvo mjesto na tabeli Omladinske lige – kadeti.


PORTAL KRUG - Oko 1.270 zahteva za naknadu štete (VIDEO)\nOko 1.270 zahteva za naknadu štete (VIDEO)\nPrevious Article Pogled u nebo i nada u državu\nNext Article Potrajaće najezda komaraca\nPosle nekoliko dezinfekcija, meštani sada ponovo imaju pristup groblju u Adranima, u nekim selima građani se i dalje vodom za piće snabdevaju iz cisterni, a ima pritužbi i na neke predsednike MZ koji se tokom sanacije ne rukovode pripritetima\nIma pritužbi građana da pojedini predsednici MZ dobiju naftu ili građevinsku mašinu, ali se ne drže prioriteta za sanaciju posle poplava, već rade rukovodeći se rođačkim ili prijateljskim vezama, priznao je Radoica Kočović, član Gradskog štaba za vanredne situacije u Kraljevu, posle današnje sednice ovog tela.\n- Utičemo na predsednike MZ da zaista budu realni, a ne da odlučuju da se pit popravlja tamo gde im, primera radi, žive svastika ili šurnjaja – istakao je Kočović.\nZa procenu štete na pomoćnim i stambenim objektima u Kraljevu je do sada podneto oko 1.270 zahteva. Obrađeno je i završeno više od 500 zapisnika, najviše za zahteve iz mesnih zajednica koje su u poslednjim poplavama imale i najviše oštećenih objekata: Adrana, Drakčića i Sirče.\nČlana Štaba za vanredne situacije Radoica Kočović, podsetio je da je sutra (utorak, 25. jun), poslednji dan za prijavu štete na individualnim objektima, što građani mogu da učine na šalterima broj 6 i 7 uprizemlju Gradske uprave od 7.00 do 17.00 časova. Još uvek, kazao je Kočović nakon sednice Štaba za vanredne situacije, nije stigla uredba Vlade Srbije vezana za prijavljivanje štete na poljoprivredi.\n- Nakon pristizanja preciznih uputstava od Vlade, Štab za vanredne situacije će obavestiti građane na koji način se prijavljuje šteta – rekao je Kočović, dodajući da su gotovo svi putni pravci koji su bili prekinuti sada u funkciji i uspostavljena je komunikacija. Trenutno se, rekao je, radi i na projektnoj dokumentaciji za pet mostova koji treba da se izgrade na teritoriji grada Kraljeva.\nNa današnjoj sednici Štaba usvojen je zaključak o raspodeli nafte mesnim zajednicama, i drugim subjektima i privrednim organizacijama, na osnovu kojeg su svi koji su podneli zahteve odobrene odgovarajuće količine nafte.\n- Predstavnik Gradskog veća, odnosno koordinator rada mesnih zajednica, će zajedno sa predsednicima mesnih zajednica, prema preciznoj dokumentaciji i obrascima, kontrolisati svaki litar potrošene nafte. Podela nafte koju smo dobili od Vlade Republike Srbije biće organizovana posredstvom predsednika mesnih zajednica, a najviše oštećene mesne zajednice moći će već sutra da je preuzmu. Podizanje nafte će uslediti nakon što predsednici mesnih zajednica dostave Odeljenju za poslove civilne zaštite odgovarajuću dokumentaciju, koja je potrebna da bi se pravdala nafta Republičkom štabu za vanredne situacije – rekao je Kočović.\nDezinfekcija individualnih objekata je, prema rečima Kočovića, uglavnom završena, groblje u Aranima sada može da se koristi, a preostalo je još 30-ak naknadno podnetih zahteva. Kraljevački „Vodovod“ u mesnim zajednicama u kojima posle poplava voda nije za piće i dalje obezbeđuje dostavljanje vode mobilnim i stacioniranim cisternama .\nPrema rečima Kočovića, sudeći po izveštajima sa terena, sinoćno i jutrošnje nevreme nsiu naneli veću materijalnu štetu.\n- Bilo je manjih depresija vode u par ulica i par crpljenja vode iz pomoćnih prostorija, a pripadnici Odeljenja za poslove civilne zaštite još uvek neprekidno sa građanima rade i na crpljenju bunara, ali nije u pitanju alarmantna količina vode – pojasnio je Kočović, dodajući kako je i dalje na snazi upozorenje Republičkog hidrometeorološkog zavoda da se još i sutra godine može očekivati nestabilno vreme i da može doći do pljuskova, grada i nevremena, ali da je Štab za vanredne situacije u pripravnosti.\nKraljevo\tportal krug\tStab za vanredne situacije Kraljevo\tRadoica Kocovic\tstete od poplava\tnaknada stete


ISTEKAO MANDAT: KO ĆE BITI NOVI VICEGUVERNER CENTRALNE BANKE BIH | Hayat.ba\nISTEKAO MANDAT: KO ĆE BITI NOVI VICEGUVERNER CENTRALNE BANKE BIH\nCentralna banka BiH (CBBiH) je saopćila da su konsultacije u toku i da se uskoro očekuje imenovanje viceguvernera CBBiH nadležnog za poslove Sektora za monetarne operacije, upravljanje deviznim rezervama i gotovinom.\nIz CBBiH su, u vezi sa objavama određenih medija i pogrešnih navoda u vezi sa mandatom imenovanog lica u CBBiH, obavjestili da je na sjednici Upravnog vijeća CBBiH, koja je održana 10. augusta ove godine, razmatrana informacija o isteku mandata imenovanih lica u CBBiH, uključujući i viceguvernera nadležnog za Sektor za monetarne operacije, upravljanje deviznim rezervama i gotovinom, te je zaključeno da se nastave konsultacije u vezi sa imenovanjem novog viceguvernera.\nMilica Lakić je obnašala funkciju viceguvernera CBBiH u četverogodišnjem mandatu od 11. augusta 2017. godine do 10. augusta ove godine, te je njen mandat istekao sa tim datumom.\nSvi procesi i poslovi iz nadležnosti Sektora za monetarne operacije, upravljanje deviznim rezervama i gotovinom odvijaju se neometano i organizirani su na osnovu datih ovlaštenja o obavljanju poslova, u skladu sa važećim procedurama u CBBiH i uz odobrenje Upravnog vijeća CBBiH datog na sjednici održanoj 10. augusta ove godine. Zamjene se organiziraju na isti način kako se to radi u odsustvu bilo kojeg imenovanog lica u CBBiH. Tako su organizovane i zamjene Milice Lakić koja je tokom svog četverogodišnjeg mandata odsustvovala preko 300 radnih dana po raznim osnovama – navode iz CBBiH, javlja Fena.\nCBBiH će pravovremeno informisati javnost o imenovanjima viceguvernera nadležnog za poslove Sektora za monetarne operacije, upravljanje deviznim rezervama i gotovinom, direktora Glavne banke Republike Srpske Centralne banke Bosne i Hercegovine i drugih imenovanih lica u skladu sa istekom njihovih mandata, saopćeno je iz Ureda za komunikacije CBBiH.


Koga plaši Zapad-2017 – BiGportal.ba\nKoga plaši Zapad-2017\nPovici o tome da Rusija i Belorusija pripremaju agresiju treba da prikriju činjenicu da NATO razvija mnogo veće vojne aktivnosti u regionima nedaleko od ruskih granica, od Baltika do Balkana\nZapad ne krije zabrinutost zbog predstojećih zajedničkih vojnih manevara Rusije i Belorusije u baltičkom regionu, pod simboličnim nazivom „Zapad-2017“. Možda baš zbog ovog imena, na Zapadu smatraju da je reč o vojnoj aktivnosti uperenoj protiv njihovih interesa. Nisu retki ni oni koji upozoravaju da se Rusija priprema za rat protiv NATO-a, i da bi on navodno, mogao da počne na baš Baltiku. Sve se svodi na tvrdnje o agresivnoj Rusiji, dok zapadna alijansa već godinama grupiše snage na toj istoj ruskoj granici, uz medijsko pumpanje priče o napadu sa istoka koji samo što nije počeo.\nOTPAD SA ISTORIJSKIH DEPONIJA Sve je otišlo tako daleko da NATO već otvoreno promoviše, kao istorijski pozitivne likove, baltičke odrede „Šumska braća“, koji su posle Drugog svetskog rata bili formirani od ostataka razbijenih nacističkih jedinica. Povezujući „nasleđe“ fašističke bratije sa današnjim specijalnim jedinicama baltičkih republika, NATO protiv Rusije reciklira ideološki otpad sa istorijskih deponija. Ako je recept sa kontroverznim „herojima Drugog svetskog rata“ već dao rezultat u Ukrajini – zašto ga ne primeniti i na drugim mestima, poput Baltika i Balkana? U takvoj situaciji sada imamo „novi Baltik“ koji je, zajedno sa crnomorskim regionom, mesto gde se NATO i Rusija najdirektnije sudaraju. Zato je strateška rusko-beloruska vojna vežba „Zapad-2017“, zakazana u periodu od 14. do 20. septembra uz učešće predsednika dve zemlje Vladimira Putina i Aleksandra Lukašenka, događaj koji uznemirava protivnike Moskve. Ove vežbe redovno se održavaju svake dve godine, ali bez obzira na transparentnost, uključujući i pozive posmatračima iz NATO-a, OEBS-a i SAD, zapadni zvaničnici ove aktivnosti predstavljaju kao pripreme za napad, dok se iste takve akcije američke alijanse – u tom istom regionu – promovišu kao isključivo miroljubive i odbrambene.\nNije pomoglo ni to što su predstavnici Moskve 13. jula, na ambasadorskom sastanku Saveta Rusija–NATO, pružili sve potrebne informacije zapadnim kolegama, uključujući spisak zadataka koji će biti izvršavani, poligone koji će biti zadejstvovani, broj ljudstva i tehnike, kao i naoružanje koje će biti korišćeno. Moskva je navela da će iz RF na teritoriju Belorusije stići oko 3.000 vojnika i 280 jedinica vojne tehnike i 25 aviona, ali ove brojke je NATO odmah osporio – uz tvrdnje i osude kako će to u stvarnosti biti mnogo više. Ali čak i ako bude više, to su ipak suverene stvari Moskve i Minska.\nPredsednica Litvanije Dalija Gribauskajte pre nekoliko meseci iznela je tvrdnju da manevri „Zapad-2017“ predstavljaju provokaciju i pripremu za otvoreni sukob sa NATO-om. „Mi sa zabrinutošću očekujemo manevre, tokom kojih se koncentrišu veoma brojne i agresivne snage i odvija se demonstrativna priprema za rat protiv Zapada“, ocenila je litvanska predsednica. Naravno, ona nije objasnila nelogičnost da se ratovi i napadi obično pripremaju u najvećoj tajnosti, a ne „demonstrativno i otvoreno“, kako je ona rekla.\nNEODGOVORNOST SATELITA VAŠINGTONA Nije to ni jedina, ni najveća besmislica izrečena povodom „Zapada-2017“. Tako su, recimo, sekretar Saveta za nacionalnu bezbednost i odbranu Ukrajine Aleksandar Turčinov, ministar odbrane Poljske Antoni Mačerevič i njegov litvanski kolega Rajmundas Karoblis direktno optužili Rusiju i Belorusiju da planiraju da zauzmu deo teritorije Poljske i Litvanije – u delu Suvalkskog koridora koji spaja ove dve države. Taj je deo teritorije, dugačak 65 kilometara, pod kontrolom NATO-a i preseca vezu između Belorusije i ruske Kalinjingradske oblasti, zbog čega ovaj deo Rusije nema kopnenu vezu sa maticom. I predsednik ukrajinskog parlamenta Andrej Parubij iskazao je zabrinutost da bi ruski vojnici mogli da pređu na ukrajinsku teritoriju i tamo vrše diverzije.\nNaravno da se ništa od navedenog neće desiti, jer Moskva i Minsk sigurno neće prvi započinjati konflikt, ali pokazuje stepen neodgovornosti antiruski nastrojenih političara – koji uživaju punu podršku Vašingtona. Zauzimanje Suvalkskog koridora samo po sebi ne bi donelo nikakvu korist Rusiji, jer bi to bio okidač za veliki sukob. Ako bi kojim slučajem došlo do konflikta između Moskve i Zapada, tada bi ovu kopnenu vezu svakako zauzeli ruski vojnici, ali daleko od toga da bi ona bila jedina. U tom slučaju bi se operacije vodile na celom Baltiku, pa bi se ovaj koridor brzo „proširio“ na nekoliko stotina kilometara. Ali u ovom trenutku u Kremlju niko ne razmišlja o njegovom zauzimanju.\nSvoje sumnje u čestitost Moskve izneo je i generalni sekretar NATO-a Jens Stoltenberg, koji je izjavio da obim rusko-beloruske vežbe može biti mnogo širi nego što je prvobitno navedeno – ne nudeći nijedan dokaz u prilog takvoj tvrdnji. „Na osnovu postojećeg iskustva sa prethodnih vežbi, imamo razloga da verujemo da će biti uključeno mnogo više vojnika nego što se danas zvanično govori“, poručio je Stoltenberg. Poljski mediji preneli su da će Moskva navodno prebaciti 4.000 vagona sa vojnicima i opremom na teritoriju Belorusije.\nZAPAD RUŠI BALANS SNAGA U REGIONU Zaboravili su, ipak, da podsete da je Vašington nedavno isporučio baltičkim saveznicima čak 9.000 vagona sa vojnom tehnikom, uglavnom korišćenom na bliskoistočnom ratištu. Pa niko u Moskvi nije pravio dramu oko toga, iako je to direktno rušenje balansa snaga u regionu. Zašto bi sad odjednom bilo sporno ako Rusija prebacuje upola manju količinu tehnike u baltički region, na teritoriju savezničke Belorusije? Ruski ministar inostranih poslova Sergej Lavrov poručio je da Moskva neće odustati od planiranih manevara sa Belorusijom, kako bi zadovoljila zapadne zemlje. „Mi ćemo održati vežbe“, naglasio je Lavrov, odgovarajući na pitanje da li Rusija želi da odustane od manevara radi „izgradnje poverenja“ sa zapadnim zemljama.\nPosebno su zanimljivi pozivi iz natovskih krugova da „Belorusija treba da ostane neutralna“, jer je ona navodno „donor regionalne stabilnosti“. Pri tome se zaboravlja da Belorusija ne može da bude neutralna, jer je ona jedan od osnivača ODKB, vojnog saveza na čelu sa Rusijom, a sa Moskvom je povezana i kroz Saveznu državu Rusije i Belorusije i Evroazijsku uniju. Ne samo što su nesumnjive savezničke obaveze Minska već su potpuno besmislene tvrdnje o ovoj zemlji kao „donoru stabilnosti“, jer bi Belorusija bila prava na udaru u slučaju vojnog sukoba – izjavljivala o svojoj neutralnosti, ili ne. Strateški položaj Belorusije suviše je važan da bi je ratna dejstva mimoišla, što se istorijski potvrđivalo u svim vojnim sukobima u kojima je učestvovala Rusija.\nDok zapadni mediji plaše javnost „agresivnom Moskvom“, istovremeno kao da ne primećuju aktivnosti NATO-a u blizini granica Savezne države Rusije i Belorusije. Kao što je, na primer, planirana NATO vežba „Trident Juncture – 2018“, koja će okupiti više od 35.000 vojnika u jesen 2018. u Norveškoj. To je skoro šest puta više učesnika od planiranih 6.000, koliko će biti na vežbi „Zapad-2017“, odnosno po 3.000 Rusa i Belorusa. Tako se pokazuju očiglednim najmanje dve stvari. Povici o tome da Rusija i Belorusija pripremaju agresiju treba da prikriju činjenicu da NATO razvija mnogo veće vojne aktivnosti u regionima nedaleko od ruskih granica, od Baltika do Balkana, kako se građani zapadnih zemalja ne bi zapitali – zbog čega njihove države sve to rade, a oni za to plaćaju. I drugo, ako već neko i upita za razlog što NATO zahuktava vojnu mašineriju, odgovor će se naći u tome da se mora parirati ruskim namerama da napadnu njihove „nezaštićene članice“.\nOPASNI ZAČARANI KRUG I tako se stvara začarani krug. Korak po korak, na istoku i jugoistoku Evrope narastaju značajni vojni potencijali sa obe strane. Oni uvećavaju troškove i podižu tenzije. Vojni stratezi dobro znaju da stajaće armije mnogo koštaju i da je potpuno nesvrsishodno održavati ih u punoj borbenoj gotovosti bez preke potrebe. Uglavnom se to čini neposredno uoči sukoba i zato je veoma opasan trend militarizacije istočne Evrope. S druge strane, još uvek to nisu preterano veliki vojni kontigenti, pa i dalje postoji mogućnost da situacija ne izmakne kontroli. Međutim, svaki vojnik i svaki tenk koji se pridoda već postojećim snagama označava još jedan korak ka sukobu. Ali ovo nisu devedesete godine prošlog veka i iluzorno je očekivati da će se Moskva sama razoružati i predati NATO-u. Zato se mora pristupiti dugoročnoj i postepenoj izgradnji poverenja. Prvi korak bio bi međusobno ukidanje sankcija i sve dok se to ne desi, možemo očekivati samo dalju eskalaciju. U tom slučaju, ne bi trebalo nikoga da iznenadi da neke sledeće manevre Rusija izvodi sa sto hiljada, ili nekoliko stotina hiljada vojnika na zapadnim granicama. Ali tada to više ne bi bila samo vežba.


CRNA GORA VRI: Opozicija će podržati manjinsku vladu sa premijerom iz bošnjačke stranke | WebTribune\nHome U FOKUSU CRNA GORA VRI: Opozicija će podržati manjinsku vladu sa premijerom iz bošnjačke stranke\nPredsednik Pokreta za promjene Nebojša Medojević kazao je da Demokratski front ne bi imao ništa protiv da se formira manjinska vlada i da premijer bude iz Bošnjačke stranke.\n– Mi bismo tu vladu podržavali svojim glasovima u parlamentu, ali ne bi u njoj participirali. Ta vlada bi imala zadatak da pripremi nove fer i demokratske izbore nakon određenog vremenskog perioda – kazao je Medojević listu „Pobjeda“.\nOn je dodao dodao da je ovim stavom Predsedništva DF-a „potvrđena principijelna politika“ i da je „najvažnija nacionalna stvar“ da DPS pođe u opoziciju imajući u vidu dešavanja 16. oktobra, koja su pratila zloupotrebe i „izazivanje državnog udara“.\n– I dalje smo na poziciji da ne priznajemo rezultate, jer su izbori bili neregularni, ali da zbog interesa Crne Gore, koji su važniji od partijskog interesa, spremni smo da podržimo manjinsku vladu u kojoj ne bi bilo DPS-a, ali ni Fronta. To je naša ponuda, kao najjače opozicione grupacije – precizirao je Medojević, dodajući da ne bi imao ništa protiv da mandatar bude predsednik Bošnjačke stranke Rafet Husović.


Narodna stranka: Koliko je vitamina kupljeno za 9,4 miliona evra\nBeta 6. aprila 2021. 09:45\nČlan Predsedništva Narodne stranke Vladimir Kovačević izjavio je danas da su u nabavci vitamina za penzionere diskriminisani proizvodjači koji nisu pozvani na pogodbu sa državom i upitao po kojem je kriterijumu pozvano nekoliko kompanija i koliko je suplemenata i po kojoj pojedinačnoj ceni kupljeno za „objavljenih 9,4 miliona evra“.\n„Ako to vlast ne otkrije sada, otkriće tužilaštvo policija i Specijalni sud posle promene vlasti. Taj sporni postupak hitne nabavke vitamina bez objavljivanja javnog poziva mora biti rasvetljen do kraja“, rekao je Kovačević u pisanoj izjavi.\nDodao je da suplementi koje će dobiti penzioneri „ne leče i ne rešavaju alarmantna stanja“, već pomažu na dugi rok organizmu, pa zbog toga nikako ne mogu biti predmet hitne i neizostavne nabavke.\n„Pomoć je usmerena samo penzionerima i time su diskriminisani gradjani Srbije koji nisu penzioneri, a takodje mogu da se zaraze korona virusom i da obole od kovida-19“, rekao je Kovačević, koji je i predsednik Odbora Narodne stranke za privredu i preduzetništvo.\nOn je ocenio da je predsednik Srbije Aleksandar Vučić pokazivanjem suplemenata madjarskog proizvodjača „na svim televizijima i u svim medijima“ potpuno „osramotio sve proizvodjače iz Srbije“.\nPrema njegovim rečima, vlast poklanjanjem penzionerima cinka i vitamina C i D pokušava da potkupi taj deo biračkog tela.\n„Srpski penzioneri nisu krpe i neka im vlast vrati novac koji im je odavno uzela, pa će onda oni svojim parama kupiti te suplemente po svom izboru, a ne po Vučićevom“, zaključio je Kovačević.


Ko je prisluškivao Aleksandra Vučića, predsednika Republike!? -\nKo je prisluškivao Aleksandra Vučića, predsednika Republike!?\nPredsednik Srbije Aleksandar Vučić u nekoliko navrata izjavio je „da je prisluškivan u poslednjih godinu i po dana i da za to ima dokaze“. U srpskoj javnosti već je kreirana slika da se radi o „državnom udaru“. Tako je izbor potencijalnih „zaverenika“ sveden na tri domaće službe koje imaju tehničke mogućnosti da tako nešto zaista i učine.\nKo sme da prisluškuje u Srbiji\nDržavnim organima je za mere prisluškivanja i praćenja potreban nalog suda i u ovoj oblasti zakoni su prilično jasni.\n-Zakonikom o krivičnom postupku propisana je mogućnost suda da na predlog javnog tužioca odredi nadzor i snimanje telefonske komunikacije ili drugih tehničkih sredstava, nadzor elektronske ili druge adrese osumnjičenog i zaplenu pisama i drugih pošiljki. Sve navedeno može se sprovoditi u slučaju da postoje osnovi sumnje da je lice učinilo krivično delo, a na drugi način se ne mogu prikupiti dokazi za krivično gonjenje ili bi to prikupljanje bilo znatno otežano- kaže u svom jednom tekstu Damjan Mileusnić istraživač u Partnerima za demokratske promene Srbije. On naglašava da je „takođe, nadzor uz odluku suda dopušten ukoliko postoje osnovi sumnje da lice priprema krivično delo, a okolnosti ukazuju da se na drugi način krivično delo ne bi moglo otkriti, sprečiti ili dokazati ili bi to izazvalo nesrazmerne teškoće ili veliku opasnost“.\nMUP, BIA ili VBA?\nNeko se izgleda zaigrao sa prisluškivanjem… Aleksandar Vučić\nDakle, prisluškivanje, bar po zakonu, u državi Srbiji mogu da sprovedu u delo Ministarstvo unutrašnjih poslova, Bezbednosno informativna agencija i Vojno- bezbednosna agencija.\nUjedno ove tri službe imaju i tehničkih kapaciteta da slušaju razgovore i samog predsednika Republike.\nSamo prisluškivanje – je de fakto učinjeno nezakonito jer nije bilo naloga Suda.\nAko bi se kroz šture i etiketirajuće informacije o potencijalno najvećoj aferi iz sfere bezbednosti u Srbiji poslednjih decenija kroz smene i čistku određenih kadrova analiziralo ko se usudio da prisluškuje Aleksandra Vučića- neminovno sumnja pada na Ministarstvo unutrašnjih poslova i Upravu kriminalističke policije. UKP ujedno ima najsofisticiraniji sistem i opremu za prisluškivanje od svih ostalih službi- uz ogradu da je najtajniji rad i nabavka opreme u VBA.\nSve je počelo smenom Dijane Hrkalović\nNekadašnji šef BIA Aleksandar Đorđević prvi upozorio na moguće prisluškivanje\nKada je 2019.godine preko noći smenjena svemoćna sekretarka u UKP MUP Dijana Hrkalović tu i tamo pominjao se i rad Sektora za praćenje i dokumentaciju Kriminalističke policije. Već tada se šuškalo „da tu ima svega i svačega“…\nIspod žita, još ranije, trajao je pravi rat na relaciji Aleksandar Đorđević, tadašnji šef BIA i ministar unutrašnjih poslova Nebojša Stefanović. Sa popularnog „Brda“ Vučiću su stizale informacije o mogućem prisluškivanju, ali i da se sve odvija pod patronatom jedne strane službe. Ta služba operativno je svoje agente „podvukla“ kao odeljenje jedne velike državne kompanije.\nAktuelizacija pitanja „prisluškivanja“ par godina kasnije očigledno je nije slučajna i teško da bi predsednik Republike sebi dozvolio da posle javnih optužbi stvar ostane nedorečena.\nNama, dakle ostaje da vidimo RASPLET i čujemo odgovor na pitanje „ko je prisluškivao Aleksandra Vučića“…\nucentar.rs foto: printskrin rtrs


MOL liga: Korona Brašov prejaka za hokejaše Beograda\n"Vukovi" iz Brašova u Beogradu su izborili prve bodove u sezoni\nBeogradski hokejaši nisu uspeli da se oporave posle nesrećnog poraza od Čikserede (3:4) i smognu snage da iznenade ekipu Korone koja je pokazala da će u ovoj sezoni imati ozbiljne ambicije u regionalnom takmičenju. Samo dvadesetak sati imali su srpski "oklopnici" da se mentalno podignu iz šokantne završnice i ispuštenog istorijskog prvog boda u poslednjih 15 sekundi utakmice protiv Čikserede, a iako je u subotnjem susretu sa trećeplasoranom ekipom prošlosezonskog rumunskog šampionata pokazana izuzetno borbena igra, ipak nije bilo nade da se ozbiljnije ugrozi vrlo nadahnut i tehnički potkovaniji protivnik iz Brašova.\nVidelo se od starta susreta da će domaćin teško izaći na kraj sa popularnim "Vukovima" koji su već posle osam minuta imali prednost od dva gola. Roberto Gliga je goste doveo u vođstvo već na isteku petog minuta, kada se već u sedmoj sekundi "pauer pleja" odlično postavio pred golom Arsenija Rankovića (34 odbrane) i skrenuo pak posle udarca Tomasa Klempe. Samo dva i po minuta kasnije Gergo Biro udvostručio je prednost Brašova, da bi tek od tog momenta beogradski hokejaši zaigrali nešto slobodnije. Nije, međutim, bilo više pogodaka u prvom periodu, pa je trener Kris Dreberg imao priliku da u relativno prihvatljivoj rezultatskoj poziciji da savete svojim pulenima pred nastavak.\nIpak, druga trećina prikazala je svu "surovost" gostujućih hokejaša koji su posle početnog egala u nastavku, za samo 72 sekundi izveli klasičan "blickrig" i sa tri brza gola već na startu 28. minuta imali tri boda u džepu. Najpre je Ian Mekdonald pogodio mrežu Rankovića, da bi potom to učinili i Arpad Mihalji i pomenuti Tomas Klempa, koji je posle asistencije uspeo da se upiše i među strelce. Prenuli su se u tom momentu domaći hokejaši i vrlo brzo uspeli da makar ublaže prednost Korone. Samo dva minuta posle petog gola gostiju Hjugo Turkot je posle sjajnog solo prodora matirao golmana Zoltana Tokea (21 odbrana) i izmamio aplauze beogradske publike postavivši, kako se ispostavilo, konačan rezultat. Kanadski internacionalac pokazao je da će biti izuzetno pojačanje za mladi tim Beograda koji tek stiče prva iskustva u ovako jakom takmičenju kakva je MOL liga.\nDrugi poraz u dva dana: Hokejaši Beograda prve bodove moraće da traže na gostovanju u MađarskojFoto: SHLS\nPoslednji period igre završen je bez pogodaka, ali je on bio možda i najsvetlija tačka u igri našeg tima. Igralo se uglavnom pred golom gostiju, čemu su kumovala i nova isključenja "Vukova" iz Brašova (ukupan broj minuta kazni 14:22), pa je odnos udaraca tek u poslednjih 20 minuta bio poravnat (8:8, ukupno 22:39), ali u napadima vidno umornih beogradskih hokejaša kao da je nedostajalo i ideje. Na kraju, sasvim realnih 1:5 koji su sigurno u najvećoj meri posledica "više sile" u vidu kasnog izlaska na led u odnosu na rivalske timove, a za napredak i preboljevanje "dečjih bolesti", koje su posledica neiskustva u ovakvim takmičenjima, biće prilika već u petak, 16. septembra kada Beograd odlazi na prvo gostovanje ove sezone, protiv ekipe Ferencvaroši, dok će samo dan kasnije protivnik biti Ujpešt TE. Ono što je jasno je da je srpskim hokejašima potrebna dodatna podrška u nastavku sezone, a idealna prilika za Beograđane da im u tome pomognu biće po povratku sa mini turneje u Mađarskoj, kada naš tim očekuje čak šest vezanih domaćinstava u periodu od 23. septembra do 16. oktobra.\nU drugom meču subotnjeg programa Debrecin je kao domaćin u produžetku savladao Dunareu Galaci rezultatom 2:1.\nMOL liga: Beograd stigao na prag produžetka, pa doživeo surov poraz na svom debiju\nMOL liga: Borba za prve bodove nastavlja se u Budimpešti\nMOL liga: Bolan poraz Beograda u Dunaujvaroši za kraj premijerne sezone\nMOL liga: Kraj petomesečne trke za plej-ofom – "Vukovi" bolji od Beograda\nMOL liga: Furiozna završnica i het-trik Crnogorca sačuvali Beogradu nadu da ipak može…\nMOL liga: Čelična odbrana Dunaujvaroši svela šanse Beograda u domen teorije


PROPAO EKSPERIMENT Uginula dva hibrida svinje i majmuna | Happy BSC portal\n- Kako se navodi, u pet dana stare embrione svinja ubrizgane su matične ćelije majmuna sa florescentnim proteinom čime su istraživači mogli da otkriju gde su ćelije završile - prenosi Dejli mejl.\nNaučnici nemaju odgovor zbog čega su svinje uginule, jer su "normalno izgledale", tako da je verovatno reč o “problemu u procesu vantelesne oplodnje”. Mediji prenose da se određeni naučni krugovi upozoravaju da je kreiranje hibrida etički problematično i da predstavlja manipulaciju životom i vrstama.\nMeđutim, Kina ne odustaje od namere da kreira majmuna koji će delom imati ljudski mozak kako bi mogli da proučavaju Alćajmerovu bolest. Podseća se i da je hibrid svinje i čoveka kreiran početkom 2017. godine na Salk institutu u San Diegu, ali da je ta svinja uginula nakon 28 dana.


Vlada Republike Srbije donela je Uredbu o primeni rokova u upravnim postupcima za vreme vanrednog stanja. S tim u vezi, Nacionalna služba za zapošljavanje obaveštava korisnike da će stranke, koje nisu u mogućnosti da se za vreme trajanja vanrednog stanja prijave na evidenciju nezaposlenih i podnesu zahtev za novčanu naknadu elektronskim putem ili putem pošte, moći to da urade po prestanku vanrednog stanja. Za vreme vanrednog stanja prekinuće se računanje rokova.\n“Smatraće se da je dostava rešenja i drugih pisanih dokumenata od strane NSZ, kod kojih počinju da teku rokovi koji se ne mogu produžiti (prekluzivni rokovi), izvršena kad istekne 15 dana od prestanka vanrednog stanja. Od ovog dana počinje računanje rokova za izjavljivanje žalbi, prigovora, drugih pravnih sredstava, kao i preduzimanje radnji koje su vezane za rokove koji se inače ne mogu produžavati. Ako je stranka blagovremeno podnela podnesak u vreme vanrednog stanja ili pre isteka 15 dana od prestanka vanrednog stanja, nije potrebno da ga ponovo podnosi”, navodi Nacionalna služba za zapošljavanje.\nPročitajte još: Promenjeno vanredno radno vreme PerSu marketa\nKako je saopšteno, biće produženi i rokovi za postupanje upravnih organa (rešavanje po zahtevima, žalbama, drugim pravnim sredstvima kao i drugim podnescima stranaka). Oni će biti produženi 30 dana od dana prestanka vanrednog stanja.\nSve informacije možete pronaći na sajtu Nacionalne službe za zapošljavanje ili se obratiti nadležnim filijalama putem telefona.\nTagoviNacionalna služba za zapošljavanje vanredno stanje


Novi zakon o javnim nabavkama od interesa za cijelu poslovnu zajednicu BiH - Akta.ba\n04.12.2020. 07:43 / Izvor: Akta.ba\nPredsjedavajući Vijeća ministara BiH Zoran Tegeltija, s članovima Kolegija Vijeća ministara BiH, održao je jučer u Sarajevu sastanak sa v.d. direktora Agencije za javne nabavke, predstavnicima Delegacije Evropske unije i predstavnicima privrednih komora Republike Srpske i Federacije BiH koji su predvodili stručni tim koji je ovom prilikom predstavio radnu verziju novog Zakona o javnim nabavkama.\n"Cilj kreiranja novog zakonskog rješenja o javnim nabavkama je pojednostavljenje procedura i smanjenje troškova za ponuđače, u skladu s evropskim direktivama, te brže, efikasnije i transparentnije funkcioniranje javnog sektora", saopćeno je iz Vijeća ministara BiH.\nRadna verzija novog Zakona o javnim nabavkama BiH, koja je jučer predstavljena na sastanku, bit će dostavljena svim nadležnim organima i institucijama na daljnje razmatranje i doradu, te upućena u redovne institucionalne procedure, saopćeno je.


Verenica pre smrti otkrila užasne detalje o životu Džima Kerija! Čuveni glumac optužen za ubistvo, traži dokaz da nije kriv! | Horizonti\nKako je smrt srpske pevačice postala najgledaniji srpski rijaliti 28. септембра 2017.\nFILMSKI ZAPLET: Beograđanin umro tokom se*sa sa “suprugom i sestrom” 9. септембра 2017.\nKatriona Vajt, bivša devojka Džima Kerija, koja je preminula od posledica predoziranja, je svom psihologu otkrila da joj je Keri slagao da ima polnu bolest, a britanski Dejli Mejl došao je u posed beležaka koje je terapeut vodio tokom sesija sa Vajtovom.\nBeleške su vođene od oktobra 2012. do jula 2013. godine i otkrivaju da su se Vajtova i Keri viđali pola godine, nakon čega je on raskinuo vezu.\nKeri je, kako pišu mediji, Vajtovu ostavio odmah nakon što je otišla da se testira na polne bolesti, ali pre nego što je dobila rezultate – Keri ju je, navodno, zarazio sa tri različite polne bolesti.\nUbrzo je dobila pozitivne rezultate i otkrila terapeutu da ju je slavni glumac zarazio.\nIspričala je i da ga je pitala o izraslinama na njegovim genitalijama, ali da joj je on rekao da je reč samo o posekotinama od brijanja.\nVajtova je nakon raskida postala depresivna i borila se sa anksioznošću.\nTerapeutu je tokom njihove veze govorila i o sceni kada je Keri razbio kompjuter o zid i vikao na nju, a otkrila mu je i da bi je slao kući kada on to želi, da joj se ne bi javljao po nekoliko dana i da bi je zvao samo kada bi poželeo da je vidi.\nTerapeut je tada zapisao da Katriona ima veoma malo samopouzdanja i da je na nju veoma lako uticati.\nLekar je zaključio da se Vajtova veoma boji Kerija, ali i da istovremeno želi da mu pomogne.\nPočetkom 2013. godine, Katriona je svom terapeutu poslala poruku u kojoj mu je priznala da je pokušala da se ubije uzevši bočicu tableta koju joj je dao Keri, samo dva dana nakon što su raskinuli.\nU proleće iste godine terapeutu je ispričala da ju je glumac verbalno zlostavljao, nazivao je “beskorisnom ku*kom” i drugim pogrdnim nazivima.\nPriznala je i da ima osećaj kao da ju je samo iskorišćavao za seks.\nNjena majka Brigid Svitman podnela je tužbu protiv slavnog glumca kog krivi za samoubistvo svoje ćerke 2015. godine.\nPoznati holivudski glumac Džim Keri pokušava na sve načine da dokaže da nije odgovoran za smrt svoje bivše devojke Katrioni Vajt.\nSvitmanova je od suda zahtevala da Keriju zabrani pristup svim dokazima. Međutim, glumac je podneo zahtev policiji i lekarima da mu odobre pristup dokaznom materijalu, kako bi mogao da spremi odbranu.\nKeri traži da ima pristup i mobilnom telefonu Katrioni Vajt, kao i njenom laptopu.\nZahteva i da mu se daju recepti, kao i bočice lekove koje su pronađene i zaplenjene u njenom stanu nakon što je izvršila samoubistvo.\nPrema navodima svetskih medija, advokati tužilje su u početku odbili da se Keriju da uvid u dokazni materijal.\nMeđutim, spremni su da mu dozvole da vidi deo materijala ukoliko povuče zahteve za uvid u laptop i mobilni, kao i dnevnik Vajtove.\nPre toga, advokati zahtevaju da još jednom prouče dokazni materijal, pre nego što on bude predat Keriju.\nKatriona je pronađena mrtva 28. septembra 2015. godine u svom stanu u Los Anđelesu, okružena bočicama lekova za smirenje i protiv bolova.\nOna mu je ostavila i dva oproštajna pisma, a nekoliko dana pre toga glumac je raskinuo s njom.


VIDEO: Dimitrov za medije o energetskoj sanaciji, sanaciji puteva, konkursima, epidemiološkoj situaciji - Far\nPredsednik opštine Dimitrovgrad Vladica Dimitrov održao je konferenciju za medije na kojoj je govorio o sednici Opštinskog veća, o sredstvima podsticaja za sufinansiranje aktivnosti energetske sanacije koja su usmerena ka zgradama i porodičnim kućama, o sanaciji lokalnih mahalskih puteva oštećenih usled poplava, o konkursima na koje je konkurisala lokalna samouprava, kao i o epidemiološkoj situaciji u gradu.\nU obraćanju medijima Dimitrov je rekao da su na dnevnom redu Opštinskog veća uglavnom bila organizaciona pitanja, kao i da su razmatrani zahtevi građana i mesnih zajednica. Navodi da je uvedena ozbiljnija kontrola finansijskih i narativnih izveštaja za sredstva koja lokalna samouprava upućuje ka civilnom sektoru, a sve u cilju bolje kontrole utroška sredstava.\nJedna od tema bila su i sredstva podsticaja za sufinansiranje aktivnosti energetske sanacije koja su usmerena ka zgradama i porodičnim kućama, a odnose se prevashodno na fasade, stolariju, na kotlove sa bioraspoloživim gorivima, a osnovna ideja je da se smanji aero zagađenje. Predsednik opštine kaže da su sredstva odobrena prošle godine od strane Ministastva za zaštitu životne sredine i zato je konkurs raspisan poslednjeg dana prošle godine kako bi ušao u program. Pravilnik o bodovanju je, kako kaže, naknadno rađen i biće usvojen na sledećoj sednici Opštinskog veća i biće razdvojena sredstva za zgrade i porodične kuće jer se za sada prijavila samo jedna zgrada i dosta porodičnih kuća. Dimitrov ističe da će i ove godine biti izdvojena sredstva iz Fonda za solidarnu stambenu izgradnju usmerena prema stambenim zgradama, uglavnom za rekonstrukciju krovova, stepeništa, ulaznih vrata, oluka i slično.\nDimitrov kaže da su poplave oštetile puno lokalnih mahalskih puteva, a što se tiče regionalnih putnih pravaca lokalna samouprava je popisala sva oštećenja na njima i poslala ih “Putevima Srbije”. Za sada je za sanaciju lokalnih mahalskih puteva predviđeno u budžetu oko 5 miliona dinara, ali Dimitrov kaže da ona neće biti dovoljna i da će se rebalansom budžeta izdvojiti dodatna sredstva, kao i da će na proleće početi njihova rekonstrukcija, a radove će izvoditi Javno preduzeće “Komunalac”.\nLokalna samouprava se prijavila na dosta konkursa koji su raspisani od strane Vlade Republike Srbije i resornih ministarstava. Radi se o kokursima koji se odnose na sisteme obezbeđenja, na sistem unapređenja rada skupštine, na adaptaciju i rekonstrukciju Centra za kulturu i dr.\nŠto se tiče epidemiološke situacije Dimitrov ističe da se povećavaju brojevi i u Dimitrovgradu, ali da još uvek nema potrebe da se uvodi vanredno stanje. Navodi da se skoro svakog dana u Domu zdravlja javlja desetak novih slučajeva i dodaje da oboljevaju i deca. Od ovog vikenda Dimitrov najavljuje pojačanu kontrolu poštovanja protivepidemioloških mera, a naročito se to odnosi na ugostiteljske objekte. Prema njegovim rečima do 19. februara u Dimitrovgradu je vakcinisano 1.900 ljudi, a revakcinisano 500.\nDetaljnije u izjavi za medije.\nVIDEO: Vladica Dimitrov o 147. sednici Opštinskog veća Dimitrov: Dve osobe u Dimitrovgradu uzorkovane na COVID-19, situacija i dalje stabilna Dimitrov: Stanje u Dimitrovgradu stabilno, komunalni redari kontrolišu maloprodajne objekte Dimitrov: Epidemiološka situacija u Dimitrovgradu stabilna, u Pirotskom okrugu nesigurna\ncaribrodDimitrovgradEpidemiološka situacijaintervjukonferencija za medijekonkursiOpština DimitrovgradOpštinsko većepoplaveSanacija putevasednicaVladica Dimitrov


Sa kojom vakcinom se može ući u Nemačku? › Made-in-Germany.rs\nAktuelna epidemiološka situacija Saveznoj Republici Nemačkoj se, kao i u većem delu Evrope, pogoršala u poslednje vreme, a ta zemlja je Srbiju označila kao područje visokog rizika od zaraze korona virusom.\nNa listi rizičnih zemalja pored Srbije se nalaze i Austrija, Belgija, Grčka, Holandija, Hrvatska, Slovenija, Bosna i Hercegovina, Crna Gora i Severna Makedonija. S tim u vezi, Nemačka je uvela obavezu elektronske prijave ulaska u zemlju i obavezni kućni karantin u trajanju od 10 dana, koji može da se skrati nakon petog dana uz negativan test na prisustvo virusa, prenosi B92.\nU Nemačku može da se uđe uz negativan PCR test ne stariji od 72 sata ili uz brzi antigenski test ne stariji od 48 sati, kaomi uz potvrdu o vakcinaciji ili potvrdu o preleženom koronavriusu. Od vakcina, Nemačka priznaje one koje proizvode Fajzer, Moderna, AstraZeneka i Džonson i Džonson, a potrebno je da je od poslednje doze vakcine prošlo najmanje 14 dana.\nUlazak u Nemačku je dozvoljen deci ispod 12 godina iako nisu vakcinisana, ali u pratnji makar jednog potpuno vakcinisanog roditelja. Za decu je obavezan digitalni obrazac pre putovanja, kao i petodnevni karantin. Ova pravila će sigurno važiti do 15. januara sledeće godine.\nU Nemačkoj je svuda omogućeno slobodno kretanje, osim u Saksoniji, u kojoj su do 12. decembra zabranjena turistička putovanja. U ovoj saveznoj pokrajini dozvoljena su samo poslovna putovanja, a slični uslovi važe i u delovima Bavarske. Stoga se pre puta obavezno treba raspitati da li su turistička putovanja dozvoljena u pokrajini u koju dolazite.\nPravila za turiste se razlikuju od jedne do druge savezne pokrajine, pa čak i od regiona do regiona. U mnogim pokrajinama, kao što su Berlin, Hamburg, Saksonija i Severna Rajna Vestfalija, na mnogim mestima važi takozvano “pravilo 2G”, koje podrazumeva da samo vakcinisani i oni koji su preležali virus mogu u restorane, muzeje ili na razne manifestacije, a negativan test nije dovoljan.\nS obzirom na dramatičan broj zaraženih, u mnogim delovima Nemačke bi narednih dana ili sedmica mogle biti pooštrene restriktivne mere. Mnogi traže da se “pravilo 2G” uvede u celoj zemlji, zbog čega bi turisti obavezno trebalo da se informišu o epidemiološkoj situaciji, naročito u pokrajini u koju putuju.\nProizvođači sprečavaju Nemačku da donira vakcine\nNemačka skinula Srbiju sa liste “visokorizičnih zemalja”\nOd MiG na 27/11/2021 / AKTUELNO, BLOG / Ostavite komentar\nSrpska industrija pametnih brojila među najboljima u svetu\nPušten u rad novi blok TE "Nikola Tesla B"


Savremene tendencije u razvoju i primeni rudarske mehanizacije – Радио Стил\nSavremene tendencije u razvoju i primeni rudarske mehanizacije\nPosted By: Radio Stil 31/01/2018\nU organizaciji Uprave za proizvodnju uglja JP EPS i kompanije „Teikom“, zastupnika japanske firme „Komatsu“, prošlog meseca održan je stručni skup pod nazivom „Savremene tendencije u razvoju i primeni rudarske mehanizacije“.\nTom prilikom na placu kompanije „Teikom“ inženjeri EPS-a mogli su da vide „Komatsu“ mašine D155, D51 i PC350.\n– Kompanijama koje se bave proizvodnjom pomoćne mehanizacije treba dati priliku da predstave svoj proizvodni program, a posebno dostignuća u oblasti daljinskog upravljanja. Kao odgovorna kompanija, „Elektroprivreda Srbije“ će znati da izabere onu mehanizaciju koja će svojim kvalitetom, eksploatacionim karakteristikama i primenom novih tehnologija u komunikaciji i upravljanju moći da zadovolji potrebe EPS-a – rekao je Slobodan Mitrović, izvršni direktor za tehničke poslove proizvodnje uglja, istakavši značaj održavanja skupova na kojima stručnjaci EPS-a mogu da se upoznaju sa najnovijim dostignućima i pravcima razvoja tehnologija.\nO stanju na tržištu, planovima za budućnost kompanije i hibridnim opcijama u razvoju opreme pomoćne mehanizacije, govorili su Dragoslav Milčić, direktor prodaje u „Teikom“-u i Džim Venerus, generalni menadžer za evropsko tržište.


Vučićev "Informer" zvoni za uzbunu: "Republika Srpska mora nestati!" Visokoin.com\nVučićev “Informer” zvoni za uzbunu: “Republika Srpska mora nestati!”\nSrbijanski tabloid “Informer”, neslužbeno glasilo predsjednika Srbije Aleksandra Vučića, objavio je tekst pod naslovom „PAKLENI PLAN SAD! RUŠE PRUGU OD SOLUNA DO BUDIMPEŠTE, A SRPSKA MORA NESTATI“\nU novu teoriju zavjere ponovno su upetljali i pomoćnika američkog državnog tajnika Briana Hoyt Jeeja, koji je tobože zadužen za sprječavanje osovine Srbija-Rusija-Kina, povezujući sve sa njegovim imenovanjem na mjesto veleposlanika u Makedoniji.\nPrema najnovijoj teoriji zavjere Vučićevog tabloida, Jee bi iz Skopja trebao koordinirati rad američkih tajnih službi na zapadnom Balkanu koje imaju zadatak da spriječe povezivanje luke Pirej koju su kupili Kinezi sa Budimpeštom, te da unište Republiku Srpsku i ekspresno pripreme Makedoniju za članstvo u NATO.\n„Informer“, pozivajući se na tabloid Alo, piše kako je upravo Jee najzaslužniji za uspostavljanje makedonsko-albanske koalicije na čelu sa Zoranom Zaevom, te strahuje da njegov novi aranžman neće biti u interesu Srbije.\nVučićev „Informer“ posebno dramatično piše o tobožnjem Jeejevom trećem zadatku, koji je vezan za ukidanje Republike Srpske. No, ipak se nada kako do toga neće doći jer: „SAD nema mehanizme da osim silom promeni volju srpskog naroda u RS“.


Igor Besermenji: Crkvu jednom zauvek isterati iz politike - Impuls\nIgor Besermenji: Crkvu jednom zauvek isterati iz politike\nObjavljeno: Petak, 23 Juni 2017 19:00\nSPC kao kancer državne politike\nPošto se ovih dana vodi polemika o tome da li će i u kojoj meri Ana Brnabić, ako bude potvrđena kao premijerka Srbije, biti u mogućnosti da „bilo šta menja u Srbiji“, nije loše razmisliti o stvarnim političkim i društvenim koracima koje bi trebalo napraviti kako bi se to što želimo da neko nekad promeni – a to sigurno nisu Aleksandar Vučić i Ana Brnabić – zaista i moglo ostvariti, nekada u budućnosti. Ima toga mnogo, ali jedna stvar je toliko očigledna i vrišti za tim da bude jasno izgovorena, da nema smisla prećutkivati je – Srpskoj pravoslavnoj crkvi treba pokazati izlazna vrata iz srpske politike – zauvek, a jedini izuzetak su verska pitanja i okolnosti, gde je učešće SPC poželjno u jednakoj meri koliko i drugih crkava na teritoriji Srbije, dakle u vrlo specifičnim situacijama.\nTo svakako nisu ni pitanje odabira premijera, ni državne politike i dokle god se javni funkcioneri osećaju obaveznim da se o bilo kom aspektu državne politike konsultuju sa poglavarima SPC, vrtećemo se ukrug. Jasno distanciranje predsednika i premijera na prvom mestu, a onda i drugih javnih funkcionera od SPC (treba li reći, i drugih verskih organizacija), treba da bude civilizacijsko dostignuće koje nema veze sa tim koja je stranka trenutno na vlasti.\nOsnovni razlog se naravno nalazi u članu 11. Ustava Srbije, koji državu definiše kao svetovnu, a konstatuje da su crkve i verske zajednice odvojene od države i da se nijedna religija ne može uspostaviti kao državna. A ako se već iz hira krši Ustav, onda bi trebalo da se o svim pitanjima političke priirode o kojima se po mišljenje ide u SPC, za mišljenje pitaju i sve druge crkve u Srbiji, pošto član 44. Ustava Srbije definiše sve crkve i verske zajednice u Srbiji kao ravnopravne.\nMeđutim, nijedna crkva, pa tako ni Srpska pravoslavna, ne treba da ima reč u vođenju državne politike, jer na kraju i ne postoji zbog toga. Drugo, izbegli bismo da čitamo o tome kako crkve lobiraju za pojedine funkcionere, najčešće one koji su joj naklonjeni ili su crkve naklonjene njima, ili naprosto zato što svaka strana ima neki svoj račun, čime se pojedinci koji nisu poželjni po standardima SPC direktno stavljaju u neravnopravan polozaj u veštačko stvorenoj atmosferi, gde navodno postoji pritisak javnosti da se izabere kandidat dovoljno podržan ili makar ne sasvim otpisan od strane SPC. Ovo je nametnuta atmosfera, jer ako malo pažljivije poslušate ljude oko sebe, čućete da je u poslednjim godinama znatno pojačano uverenje građana da crkvi nije mesto u politici i da je nepoverenje građana u praksu mešetarenja poglavara u sferi politike znatno poraslo. Apsurdno je da se kandidatima za najviše javne funkcije u javnosti i iza kulisa na teret stavlja stepen stabilnosti u ličnim odnosima sa SPC, koji je najčešće uslovljen upravo odnosom koji SPC samovoljno, iz svojih uverenja, zauzima prema kandidatu.\nPredsednik Srbije još uvek polaže zakletvu koja glasi: “Zaklinjem se da ću sve svoje snage posvetiti očuvanju suverenosti i celine teritorije Republike Srbije, uključujući i Kosovo i Metohiju kao njen sastavni deo, kao i ostvarivanju ljudskih i manjinskih prava i sloboda, poštovanju i odbrani Ustava i zakona, očuvanju mira i blagostanja svih građana Republike Srbije i da ću savesno i odgovorno ispunjavati sve svoje dužnosti.” (Član 114. Ustava Srbije) U istoj nema naznaka da predsednik odgovara SPC za svoj rad i dok je tako, apsurdno je da u istu ide po mišljenja i dozvole koje se tiču kadrovskih, političkih i državničkih pitanja. SPC treba da bude kuća i utočište za vernike koji joj se dobrovoljno priključuju, a ne kancer državne politike i balast oko vrata javnim funkcionerima.\nNa kraju, SPC treba da se odrekne politike, jasno i glasno, i radi sebe same. Jer, dugoročno može postati i žrtva svog politikanstva.\n(Autonomija, foto: Dragan Gojić)